ועדת הכספים, כנסת 24, פרוטוקול מספר 159, 2021-11-29 09:00

אלכס קושניר: בוקר טוב, אני מתכבד לפתוח את ישיבת ועדת הכספים.

אלכס קושניר: היום יום שני, כ"ה בכסלו התשפ"ב, כ"ט בנובמבר 2021.

אלכס קושניר: זה יום מאוד-מאוד חשוב בהיסטוריה של העם שלנו.

אלכס קושניר: זו פעם ראשונה שהעם הכיר בזכותנו לבית לאומי וזה בהחלט יום שחשוב לציין אותו, אז יש לנו פעמיים חג – חנוכה שמח לכולם וגם כ"ט בנובמבר - יום שחשוב לציין אותו.

אלכס קושניר: על סדר-היום: שינויים בתקציב לשנת 2021.

אלכס קושניר: יש לנו הצעות לסדר.

אלכס קושניר: בבקשה.

שלמה קרעי: אדוני היושב בראש, תודה רבה.

שלמה קרעי: חג שמח לכולם.

שלמה קרעי: אדוני היושב בראש, אני מכיר את המחויבות שלך לנושא של גני הילדים של החינוך המיוחד במוכר שאינו רשמי.

שלמה קרעי: לצערי אנו כבר מתקרבים לסוף שנת תשפ"ב ומשרד החינוך התחייב שכבר בשנת תשפ"א, יש לי הדוח הבין-משרדי שההתחייבות שם היתה שהמענקים שיינתנו לתשפ"א יהיו לפי תוספת אחוזית נורמטיבית המדמה בקירוב את תוספת השכר, כלומר לא היינו צריכים לחכות לעדכונים ולנתונים לגבי תשפ"א, וגם שם אותם 90 מיליון שהעברנו הם העבירו פחות משליש מכך לגני המוסדות.

שלמה קרעי: משרד החינוך רק באוקטובר פתח את המערכת לגבי הדיווח המלא.

שלמה קרעי: המשרד מעכב עדכון נתונים של גננות לפי מה שידוע לנו, ועד שלא מעדכנים את הנתונים אי-אפשר לדווח, והוא גם לא מוכן לחשב תקציב למוסדות שכן דיווחו.

שלמה קרעי: הוא מעניש את כולם עד שכל המוסדות ידווחו.

שלמה קרעי: גורמים כאן לפגיעה מאוד קשה בילדי החינוך המיוחד, גני ילדים.

שלמה קרעי: אני לא מצליח להבין את האטימות של פקידי החינוך האלה במשרד החינוך, שאנו כבר שלוש שנים על העניין הזה, אדוני.

שלמה קרעי: שלוש שנים ועדיין הילדים שצריכים את העזרה שלנו, שאנחנו הלוביסטים שלהם כאן, עדין הפקידים מסובבים אותנו על האצבע הקטנה.

שלמה קרעי: ההצעה שלי לסדר, אדוני – לא לאשר היום שום העברה תקציבית למשרד החינוך עד שהעניין הזה ייפתר.

שלמה קרעי: אי-אפשר למרוח את זה יותר.

שלמה קרעי: תודה.

אלכס קושניר: אני רואה כאן את משה שגיא – תודה רבה שבאת.

אלכס קושניר: אם התחלת, שלמה - עברתי על פרוטוקולים של ועדת הכספים, גם בחודש דצמבר וגם בחודש יוני כמדומני, ודובר על כך שאנו הולכים לפתור את הסוגיה הזו פעם אחת ולתמיד.

אלכס קושניר: אתה אמרת בדיון ביוני שהגננות לא ממלאות את הטפסים.

משה גפני: לא.

משה גפני: אז המערכת לא היתה פתוחה.

אלכס קושניר: אני לא מבין איך אנחנו כל פעם נמרחים עם הסיפור הזה, כמה שנים.

אלכס קושניר: אני מבקש תשובה על הסוגיה הזאת, אם שלמה התחיל לדבר על זה.

משה גפני: אני שומע כל מיני הכפשות.

אלכס קושניר: ממש לא.

אלכס קושניר: אני מבקש שתתייחס לגופו של עניין.

אלכס קושניר: זה לא עניין של פגיעה אישית באדם כזה או אחר.

אלכס קושניר: יש פה גננות שמטפלות בילדים עם צרכים מיוחדים, והמדינה לא מתקצבת את זה כמו שצריך.

אלכס קושניר: זה כולם יודעים.

אלכס קושניר: בבקשה.

משה גפני: ב-2014 ביוזמתי קיימתי דיון להפעלת אופק חדש במוכר שאינו רשמי, חינוך מיוחד, עם אגף תקציבים באוצר והממונה על האוצר, משום שחשבתי כבר אז שצריך להחיל את אופק חדש כפי שמחילים אותו על הרשמי, גם על גני הילדים ובתי הספר בחינוך המיוחד המוכשר, כי שניהם נמצאים תחת חוק חינוך מיוחד.

משה גפני: בזמנו עמדתי לא התקבלה.

משה גפני: במסגרת הבג"ץ מוניתי לראש הצוות שעמד להמליץ על ההחלה של השוואת התנאים כפי שהבג"ץ פסק, בין ילדי החינוך המיוחד במוכשר לרשמי, ובצוות היו שתי עמדות: אחת, להוסיף רק שעות לגן כדי שיהיו אותן שעות אורך גם במוכשר, אותה מסגרת, והיתה עמדה שלי, להחיל את אופק חדש על כל גני הילדים ובתי הספר - גם על עובדי הוראה – לא רק על הילדים.

משה גפני: אחרי כל הדו-שיח שהיה פה בחודש שעבר, באו אליי בטענות, גם אגף תקציבים באוצר, נציגים למשרד: אתה הובלת, לחצת עלינו להיכנס לאופק חדש, ותראה מה קורה.

משה גפני: כל הלחץ עכשיו על המשרד ומכל מיני יציאות גם בעיתונות ובדברים אחרים.

משה גפני: לעניין, שוב – קצב הדיווח של הבעלויות הוא איטי.

משה גפני: אני לא יודע למה.

משה גפני: אני משער למה.

אלכס קושניר: רוצה לשמוע למה?

אלכס קושניר: כי אתם מבקשים שאנשים ישלחו את זה בדואר.

משה גפני: מה פתאום?

משה גפני: יש מערכת דיגיטלית.

אלכס קושניר: אני ראיתי מיילים, תשובות שלכם לבעלויות, ששם כתוב: נא לשלוח את החומר בדואר ישראל.

משה גפני: יש פה נציגה של היחידה שעושה – בבקשה, תדווחי בדיוק מה הנוהל.

משה גפני: אני רוצה להסביר.

משה גפני: אני לא אחראי על הנושא.

משה גפני: לקחתי אחריות אישית לטפל בנושא, אבל אני לא אחראי במסגרת תפקידי על כל המערכת של הדיווח של כוח האדם.

אלכס קושניר: אף אחד לא בא לתקוף אותך אישית.

אלכס קושניר: מנסה לפתור את הבעיה.

שלמה קרעי: ממאי 2019 אנחנו בוועדה הזאת מנסים לקדם את העניין הזה.

שלמה קרעי: שנתיים וחצי.

ינון אזולאי: אני פעם שעברה גם בדקתי את זה.

ינון אזולאי: בשונה משלמה – יש עדיין בעיות – מסכים.

ינון אזולאי: אבל יש התקדמות.

ינון אזולאי: התקשרתי גם עכשיו.

ינון אזולאי: פרסמתי בתקשורת שיפנו אליי פניות, בודדים שפנו אליי, שיש להם בעיה.

ינון אזולאי: יש מאז התקדמות גדולה, לפי הנתונים שיש בידי.

שלמה קרעי: שמשה ייתן את הנתונים.

ינון אזולאי: יש בעלויות שהתחילו כבר לקבל ויש גננות שהגישו.

ינון אזולאי: הבעיה היא - מירית, אומר לך איפה הבעיה – העומס שאתם נותנים על הגננות להביא מכל המעסיקים שלהן אחורה.

ינון אזולאי: יש דוח ביטוח לאומי שנותן תשובה לכל העסקה שלהן כל השנים.

ינון אזולאי: תסתפקו בזה, במקום לומר לה: לכי למושג הזה, תביאי בשנים האלה, לכי למוסד זה, תביאי בשנים האלה, ואותו בעל מוסד חושב שהיא רוצה לתבוע אותו.

ינון אזולאי: אז אתם לא צריכים לעשות בירוקרטיה בלתי פוסקת במה שמגיע להן.

ינון אזולאי: נכון שיש התקדמות, התקדמות יפה.

ינון אזולאי: משה, אני אומר את זה - פעם שעברה דיברנו, והיה בוועדה ויכוח.

ינון אזולאי: לאחר מכן בדקתי.

ינון אזולאי: היתה בעיה, התחלת לטפל וזה בסדר.

ינון אזולאי: גם יש התקדמות.

ינון אזולאי: אני אומר את המילה הטובה כשצריך להגיד.

ינון אזולאי: הבירוקרטיה כדי להגיע ליעד קשה.

ינון אזולאי: היושב-ראש אומר על הדואר.

ינון אזולאי: אני אומר לפני הדואר – עצם זה ששולחים אותן לעשרה מקומות עבודה - לכו תביאו את כולם.

ינון אזולאי: יש דוח מעסיקים של ביטוח מעסיקים – תפתרי בזה את הבעיה.

ינון אזולאי: למה להעמיס על הגננות האלה עוד ועוד?

ינון אזולאי: זו הבעיה המרכזית שאותה צריך לפתור והכול יתחיל לרוץ יותר מהר.

אלכס קושניר: בבקשה.

מירית סיידוף: שלום, אני מירית סיידוף, מנהלת ענף כוח אדם והוראה.

מירית סיידוף: כל הדיווח, פתחנו את המערכות המקוונות.

מירית סיידוף: הן פתוחות מאוגוסט, לא זוכרת את התאריך המדויק.

מירית סיידוף: התקיימו הדרכות בנושא לבעלויות, וההדרכות האלה גם מפורסמות.

מירית סיידוף: יש מוקד שנותן תמיכה לכל בעלות שפונה כדי שהדיווח ייעשה באמצעות המערכות המקוונות ובטח לא בדואר.

מירית סיידוף: אנחנו רואים התקדמות גם במספר התיקים שנפתחו לעובדי ההוראה.

אלכס קושניר: כמה תיקים נפתחו?

מירית סיידוף: כרגע יש 415 שזו התקדמות מאוד גדולה.

אלכס קושניר: מתוך כמה?

משה גפני: יש 1,200 גננות בכל המוכשר.

אלכס קושניר: כמה הוגש?

מירית סיידוף: 415 תיקים שהשלימו את התהליך.

שלמה קרעי: ומי שהשלים, נתנו להם בינתיים?

מירית סיידוף: כבר אגיע לעניין השכר.

מירית סיידוף: יש 415 שנמצאים בתהליך כרגע, ו-144 שהתהליך הושלם.

מירית סיידוף: מבחינת, הדיווח על המשרות של עובדי ההוראה, אנחנו עומדים על 397 שיבוצים, בערך מתוך 1,200.

מירית סיידוף: התחלנו בפניות יזומות לבעלויות שראינו שעדיין לא הגדירו אחראי דיווח בבעלות כי בכל בעלות יש נציג שאחראי על הדיווח ואישור התיקים.

מירית סיידוף: התחלנו בפניות יזומות למי שראינו שהתהליך אצלם עדיין תקוע.

משה גפני: יש 72 בעלויות, 17 ביקשו הרשאה כדי לדווח על המורים.

משה גפני: זה התהליך שאנחנו עושים מול הבעלויות.

ינון אזולאי: כמה מתוך ה-17 בעלויות, שלא הגישו, כמה גננות תחתם יש?

משה גפני: כ-100.

שלמה קרעי: תראה מה כותבים ב-4 בנובמבר אורה חג'ז: אנו עושות כמיטב יכולתנו לאשר.

שלמה קרעי: אתם לא הבעלות היחידה.

שלמה קרעי: אנחנו עובדים במחסור של כוח אדם.

שלמה קרעי: אני לא יכולה להבטיח שאעדכן את כל נתוני ההעסקה לפני סוף החודש.

שלמה קרעי: ומייל מה-24 באוקטובר – מה שהזכרת, אדוני היושב-ראש – אפשר לשלוח בדואר.

שלמה קרעי: אין באפשרותי לקבל במייל את כל האישורים.

שלמה קרעי: בימים הקרובים תצא הודעה.

שלמה קרעי: זה לפני חודש.

שלמה קרעי: משה, יכול להיות שיש התקדמות ושמנסים להתקדם אבל עדיין שום דבר לא קורה.

אלכס קושניר: ברו שיש בעיה שחייבת פתרון.

אלכס קושניר: איך אתם פותרים את זה?

משה גפני: הפתרון הוא להאיץ את הנושא של הדיווח.

משה גפני: אנחנו עושים פעולה פרואקטיבית מול הבעלויות כדי שידווח באופן מהיר תחת סיוע של המשרד איפה שיש בעיות, לברר על 17 בעלויות למה לא מדווחים ולהגיע בזמן קצר לתוצאות.

אלכס קושניר: מבחינת מה שהעלה חבר הכנסת אזולאי לגבי הבירוקרטיה ואישורי העסקה שצריך להתרוצץ כדי להביא אותם – מה דעתכם להסתפק בדוח ביטוח לאומי, ואז לתת אפשרות להשלים אם יש צורךך?

משה גפני: זה עניין של כוח אדם והוראה, מבחינה משפטית.

מירית סיידוף: צריך לבדוק את זה.

ינון אזולאי: זה הגיע אליכם בפנייה, והבטחתם תשובה.

משה גפני: נשקול את זה.

אלכס קושניר: המערכות היום, שתיהן עובדות – גם דיווח גננות וגם דיווח בעלויות?

מירית סיידוף: כן.

אלכס קושניר: פניתם לכל הבעלויות?

מירית סיידוף: לא הספקנו.

אלכס קושניר: מה הבעיה לשלוח מייל?

מירית סיידוף: שלחנו מספר מיילים וחוזרים, אבל מאחר שאנחנו רואים שזה לא מאיץ את התהליך, התחלנו לפנות באופן יזום וישיר טלפונית.

אלכס קושניר: כמה עובדים אצלכם מטפלים בזה?

מירית סיידוף: באגף שלי שלושה, אבל במחוזות יש כוח אדם ששם מטופל כל התהליך של פתיחת התיקים לעובדי הוראה.

אלכס קושניר: מדובר ב-1,200.

אלכס קושניר: לפי דעתי זה לא פרויקט הכי מורכב שמשרד החינוך עשה.

אלכס קושניר: הוא יודע לבצע פרויקטים מאוד מורכבים, ושיבחנו אתכם על פרויקטים שלכם.

אלכס קושניר: אני לא מבין למה דבר כזה נמשך כל כך הרבה זמן.

ינון אזולאי: אם תורידו את הבירוקרטיה שאמרתי - הגננות ירוצו.

ינון אזולאי: גם לא יהיה להן לחץ במסה – סיימו הכול.

ינון אזולאי: הבעיה היא בבירוקרטיה של הגננות.

ינון אזולאי: אני מכיר גננת שאומרת לי: תשמע- - -

משה גפני: בתי הספר של ה- - - נכנסו לאופק חדש באופן חלק ולא היה שום דבר.

אלכס קושניר: אני מציע, אני רוצה להיות ענייני.

אלכס קושניר: לא חסרות העברות פה.

אלכס קושניר: את ההעברה שלכם אנחנו משאירים לסוף הדיון.

אלכס קושניר: אני מבקש עד אז לעשות את הבדיקות, ותגידו לנו לוחות זמנים – מתי אתם מסיימים פנייה יזומה לכל הבעלויות, מה קורה עם הנושא של הורדת הדרישה להוכחת ותק אלא אולי אפשר להסתפק בשלב ראשון בדוח של הביטוח הלאומי, ואז חברי הועדה יחליטו מה לעשות.

שלמה קרעי: תשפ"א.

שלמה קרעי: זה שנה שעברה.

אלכס קושניר: מה קורה עם השנה שעברה?

משה גפני: קשה לחשב את הפרופיל המדויק לכל בעלות.

משה גפני: אנחנו מחשבים רטרואקטיבית משנה קודמת.

אלכס קושניר: אני בטוח שאתם רוצים בדיוק כמונו שהאירוע הזה ייפתר, אפילו יותר.

אלכס קושניר: תבדקו מה ניתן לעשות, מה אתם יכולים לדווח לוועדה, ואז נקבל החלטה.

אלכס קושניר: בבקשה.

נעמה לזימי: האם הם הביאו את חוות הדעת לחינוך הלא פורמלי למילוי הכספים כבר בשנת 21'?

נעמה לזימי: אמרנו?

נעמה לזימי: ארנו שייתנו לנו תשובה על זה תוך חודש.

משה גפני: חוות הדעת לקראת סיום.

משה גפני: יש עוד נושאים אחד או שניים שאנחנו צריכים מול אגף התקציבים באוצר לוודא מה הנושא שיתוקצב.

משה גפני: לדעתי זה ייסגר ביום-יומיים הקרובים.

משה גפני: מוחמד כנראה יגיד שכנראה זה ייכנס לפנייה התקציבית הקרובה של המשרד שתוגש לוועדה - שבוע הבא, הזמנים של אגף תקציבים.

נעמה לזימי: 21' יקבלו את הכספים הקואליציוניים של החינוך הלא פורמלי ומה שהעברנו.

נעמה לזימי: תודה.

משה גפני: גם מעבר, תקציבים למשרד.

נעמה לזימי: בסדר.

נעמה לזימי: תודה.

ינון אזולאי: לגבי אגף מוסדות החינוך התורניים של הישיבות, מה שנקרא.

ינון אזולאי: יש שם מחסור בכוח אדם.

ינון אזולאי: פקידה אחת שעזבה לפני זמן מה – נראה לי שזה היה מהחשב הכללי, ועדיין לא החזירו אותה, ואחת שעכשיו יוצאת או יצאה וגם אותה רוצים לקחת.

ינון אזולאי: יש שם מחסור עצום בכוח אדם.

ינון אזולאי: מה אתם חושבים לעשות בעניין הזה?

ינון אזולאי: גם ככה זה מחמישה עובדים בשנה האחרונה שלקחו ועכשיו השניים האלה לאגף הזה?

ינון אזולאי: אסור וצריך לקחת מהאגף הזה את שני העובדים האלה.

ינון אזולאי: אני מבקש לבדוק מה קורה עם זה, האם אתם מתכננים להחזיר אותם כבר עכשיו – שימשיכו להיות שם, אפילו לא הוציאו את המכרז עליהם, ואחר ואחת רוצים למשוך לחשב הכללי.

משה גפני: זה עובד של החשכ"ל.

ינון אזולאי: אז עם החשכ"ל.

ינון אזולאי: כשיש לך עובד שלך, ולוקחים לך אותו, אתה נלחם.

ינון אזולאי: אז אני מבקש בעניין הזה שתבדוק מולם, אבל בנושא כוח האדם שנמצא אצלך, משאבי אנוש תבדוק – יש שם עוד עובדת שכרגע יצאה.

שלמה קרעי: למיטב ידיעתך לגבי בתי הספר שאמרת שעבר חלק – גם שם כל מורה היתה צריכה לעבור אחורה לכל המוסדות שהיא עבדה בהם ולהביא אישורים או היו לך נתונים לגביהם?

משה גפני: בתי הספר וגני הילדים היו מדווחים – היו להם תיקי עובדי הוראה.

שלמה קרעי: אז יש הבדל.

משה גפני: יש בעלויות שיש להם בעלות על בתי הספר וגני ילדים.

משה גפני: משום מה בתי ספר יודעים איך לדווח, אבל הם לא מדווחים.

משה גפני: שואלים אותם – לא זה, לא זה.

משה גפני: כשהתקשרנו לשאול למה, אין תשובות ברורות.

שלמה קרעי: אבל היו יכולים לדווח על גני הילדים?

שלמה קרעי: כל עשרים השנים האחרונות לא קיבלתם דיווח על גני הילדים.

משה גפני: חלק מהגננות מדווחות כך או כך, לא באופן מסודר.

משה גפני: לכן כשבאנו עכשיו ליישם מאות בודדות של גננות לא מדווחות במסגרת תיקי עובדי הוראה.

משה גפני: או עסקו בחינוך הרשמי או היו בבתי הספר וירדו לגני ילדים.

משה גפני: היה תיק פתוח.

שלמה קרעי: ברור לך שהבירוקרטיה הזאת תוקעת את תשפ"א שעליה סיכמנו שזה לא ימתין לדיווח אלא יהיה באופן משוער- - -

משה גפני: בנובמבר היינו צריכים לבצע את ההמרה, שכאשר יהיה דיווח מלא של הגננות, והגענו למצב שאין דיווח מלא של הגננות.

שלמה קרעי: של תשפ"א זה לא היה אמור להיות לפי דיווח מלא, הדוח של הצוות הבין-משרדי שהצגת לנו שהתקבל היה שזה יהיה משוער.

שלמה קרעי: בתוך הדוח של הצוות.

שלמה קרעי: מתוך הדוח: יצורפו לאופק חדש גני הילדים.

שלמה קרעי: העלות הנורמטיבית לתקצוב על גני ילדים תעודכן ותיתוסף לרכיבי השכר תוספת אחוזית נורמטיבית המדמה בקירוב את תוספת השכר.

שלמה קרעי: במהלך שנת לימודים זו יבוצעו המהלכים הניהוליים לקראת תשפ"ב.

משה גפני: התשלום הזה יהיה כמקדמה.

משה גפני: אמרתי את זה כמה פעמים בוועדה פה, והתשלום יעודכן לאחר חישוב הפרופיל המדויק.

שלמה קרעי: 20% מקדמה?

שלמה קרעי: זה מקדמה?

משה גפני: 20% זה מקדמה.

משה גפני: אבל זה 20% לגבי גל שלא נכנס לאופק, ו-32 למי שנכנס לאופק.

משה גפני: זה לא 20%.

אלכס קושניר: משה, תעשו את העבודה.

אלכס קושניר: לקראת סוף הדיון נקבל החלטות.

אלכס קושניר: ינון, בבקשה.

ינון אזולאי: הצעה לסדר, בבקשה.

ינון אזולאי: אתמול בערב הדליק נשיא המדינה נר חנוכה בעיר חברון, עיר האבות.

קרן ברק: כל הכבוד לו.

ינון אזולאי: אני רוצה לחזק את ידיו.

ינון אזולאי: יש דברים - אני הקטן אולי אבל חולק עליו, אבל בנושא של להאיר את חברון דווקא ביום הראשון, לבוא לעיר האבות שהיא המעידה עלינו לדורי דורות של העם היהודי – אני מחזק את ידו.

עופר כסיף: שכח מזה.

ינון אזולאי: אתה כנראה באותה עמדה שאמר עמר בר לב לרינו צרור אתמול בגלי צה"ל.

עופר כסיף: אני לא בעמדה של עמר בר לב.

עופר כסיף: הוא לא היה חריף מספיק.

ינון אזולאי: אני מחזק את ידו של הנשיא שהלך במקום של עיר האבות כסמל, ואני חושב שזו האמירה הטובה ביותר דווקא בחנוכה, שאנחנו מחפשים איפה להדליק את האור, שאור קטן ניצח את החושך, ומקווים שימשיך כך.

ינון אזולאי: אומרים שהנשיא מגיע למקום, בסוף הוא עובר לצד השני - אומרים על הנשיא ריבלין שהיה בימין ועבר לשמאל, אולי זה הגיע מהשמאל ועובר לימין.

ינון אזולאי: זה לא שמאל וימין.

ינון אזולאי: זה אדם באמונה שהוא מאמין, ואם הוא מאמין בזה אנחנו מחזקים את ידיו שדווקא בחברון עיר האבות, שימשיך ויחזק, ואנחנו מחזקים את תושבי חברון כל השנה שנמצאים שם ובכל מקום שנמצאים, עם ישראל שנמצא ומחזק בהתיישבויות – מחזקים את ידיו.

ינון אזולאי: תודה.

אלכס קושניר: תודה.

אלכס קושניר: בבקשה.

עופר כסיף: מאחר שחבר הכנסת אזולאי העלה את זה, אני חושב שההחלטה של הנשיא להגיע אתמול לחברון היא מבישה.

עופר כסיף: היא מעוררת תחושת כבש.

עופר כסיף: חברון היא עיר כבושה שמתנהל במשטר אפרטהייד מחליא עם פשעי מלחמה על בסיס יום-יומי.

שלמה קרעי: אתה בושה לכנסת ישראל.

עופר כסיף: אתה עלוב.

עופר כסיף: תשתוק.

עופר כסיף: גזען עלוב.

עופר כסיף: תשתוק.

עופר כסיף: יש שם משטר אפרטהייד מחליא שמנהל אותו צבא כיבוש ברוטלי ומתנחבלים ארוכים- - -

אלכס קושניר: עופר, יש גבול.

עופר כסיף: מי קובע את הגבול?

אלכס קושניר: אני קובע את הגבול בוועדה שלי.

אלכס קושניר: אני מפסיק אותך.

אלכס קושניר: אין לי בעיה שתביע את עמדתך אבל אני מבקש לשמור על שפה נאותה ונורמלית.

אלכס קושניר: אני בטוח - יש לך מספיק אוצר מילים כדי להביע את עמדותיך בלי לבזות ולהשפיל אף אחד.

עופר כסיף: אני מקבל את פנייתך, מאחר שנעשתה בצורה אדיבה ומכובדת אבל מבקש שכאשר מישהו פונה אליי ואל חבריי על בסיס קבוע גם בוועדה הזאת כתומכי טרור, תגיד אותו דבר.

אלכס קושניר: אין בעיה.

עופר כסיף: אמשיך.

עופר כסיף: יש שם כיבוש אלים על-ידי צבא כיבוש ועל-ידי פולשים המכונים מתנחלים.

עופר כסיף: זה שהנשיא הגיע לשם והדליק נר ונתן לגיטימציה לפשעים האלה זו בושה וחרפה, בעיקר שהוא הדליק את הנר עם קהל תומך- - -

שלמה קרעי: אתה יודע מה זה הנר שהדליק?

שלמה קרעי: יודע מה זה חנוכה?

עופר כסיף: בעיקר שהדליק את הנר הזה בפני חבורה נאלחת שתומכת רב מרצחים גולדשטיין.

אלכס קושניר: די.

אלכס קושניר: אני לא מוכן לזה.

אלכס קושניר: אני לא מוכן שיכלילו.

אלכס קושניר: סליחה.

אלכס קושניר: מספיק.

אלכס קושניר: משפט אחרון.

עופר כסיף: בתקווה שזה יגיע לנשיא אני אומר – למגינת ליבי ובחרטה כבדה הצבעתי בעדו.

עופר כסיף: הוא לא הנשיא שלי.

ינון אזולאי: אני הצבעתי למרים פרץ, ואני גאה בנשיא שיש לנו היום, שקוראים לו בוז'י הרצוג, גאה בו.

שלמה קרעי: כנ"ל.

ינון אזולאי: שלמה, כנראה בגלל הפנייה שלו הסירו את החנוכייה מעל קבר שמואל הנביא, כי דרשו הווקף.

ינון אזולאי: מי דרש – הם דורשים מנו.

עופר כסיף: זה שטח כבוש ואין לזה מקום.

ינון אזולאי: בושה וחרפה שבמדינה היהודית שלנו אנחנו לא יכולים להדליק נר חנוכה מעל קבר שמואל הנביא.

ינון אזולאי: איפה אנחנו חיים?

עופר כסיף: טוב מאוד.

עופר כסיף: חבל שלא נכחתי.

עופר כסיף: הייתי חוגג את זה.

שלמה קרעי: אל תדאג, עופר.

שלמה קרעי: כמו אנטיוכוס בשעתו גם אתם תיעלמו מבמת ההיסטוריה.

ינון אזולאי: - - -

עופר כסיף: - - -

אלכס קושניר: ינון אזולאי ועופר כסיף, שניכם בקריאה ראשונה.

אלכס קושניר: בבקשה.

קרן ברק: צבא ההגנה לישראל הוא הצבא של כולנו.

קרן ברק: חיילינו הם הדבר הכי יקר שיש לנו, עופר.

קרן ברק: מה שקורה למדינה האהובה שלי זה ההפך.

קרן ברק: זה שנעשה כיבוש נגדי של אנשים שאתה מייצג אותם.

קרן ברק: זה המרצחים, והם אלה שמנסים לכבוש את הארץ מהצד השני.

קרן ברק: אם אנחנו מגיעים למצב אבסורד שבו אנו מברכים פעולה פשוטה ורגילה של נשיא מדינת ישראל, שהולך- - -

עופר כסיף: נותן לגיטימציה לטיהור אתני.

עופר כסיף: בושה וחרפה.

אלכס קושניר: עופר, קריאה שנייה.

קרן ברק: אבותינו של העם היהודי, שבזכותם ניתנה לנו ארץ ישראל, שם קבורים אבותינו.

קרן ברק: אם הפעולה הפשוטה הזאת של נשיא מדינת ישראל, מדינת היהודים, הרגילה, שהולך למערת המכפלה ומדליק שם נר ראשון של חנוכה פתאום נראית גבורה גדולה, זו הבעיה שלנו.

קרן ברק: זה לגיטימי, זה אמור להיות בשגרה.

קרן ברק: זה דבר שאנחנו לא אמורים בכלל לברך עליו.

קרן ברק: כך אמור להיות נשיא מדינת ישראל.

קרן ברק: זה היה אמור להיות אירוע רגיל בשגרה.

קרן ברק: זה שיושב פה חבר כנסת אחד שמברך, והשני שמגנה - זו בעיה קשה מאוד.

עופר כסיף: הבעיה את נותנת לגיטימציה- - -

קרן ברק: לשים את הדעת על הכיבוש הנגדי הזוחל שקורה פה במדינת ישראל שצר לי שאתה עופר, נותן לזה לגיטימציה ועוד קורא לחיילינו הטובים ביותר צבא כיבוש.

עופר כסיף: פושעי מלחמה ןכובשים.

אלכס קושניר: קריאה שלישית.

אלכס קושניר: החוצה.

אלכס קושניר: אף אחד לא יקרא פה לחיילי צה"ל פושעי מלחמה.

קרן ברק: נעמוד על המשמר כדי שהכיבוש הנגדי הזה לא יתקיים.

קרן ברק: תודה.

עופר כסיף: מי שכובש הוא פושע מלחמה.

עופר כסיף: גם אם תתהפכו אלף פעמים על הראש.

עופר כסיף: לא יעזור לכם.

עופר כסיף: (חבר הכנסת עופר כסיף יוצא מאולם הוועדה)

אלכס קושניר: צא החוצה.

אלכס קושניר: אחמד טיבי.

אחמד טיבי: תודה רבה.

אחמד טיבי: אני אמנם מאוכזב מהביקור של הנשיא אבל לא מופתע.

אחמד טיבי: בכל זאת, הוא בא ממפלגת העבודה.

אחמד טיבי: זה אחת.

אחמד טיבי: שתיים, שבעה מטר מהמקום בו היה הנשיא התבצע טבח על-ידי פושע נאלח בשם גולדשטיין, שהנשיא לא התייחס אליו אפילו בנאום שלו.

אחמד טיבי: היש דבר יותר חמור?

שלמה קרעי: זה קרה בפורים, טיבי, לא בחנוכה.

אחמד טיבי: אפילו על דבר כזה אתה לא מתייחס ברצינות?

אחמד טיבי: מדובר על בבח.

אחמד טיבי: ועל זה אתה מעיר?

שלמה קרעי: היו הרבה טבחים מכל הכיוונים.

אחמד טיבי: תתבייש קצת.

אחמד טיבי: לא יזיק.

אחמד טיבי: לכן לעשות את זה דווקא על-ידי נשיא המדינה, כאשר הוא מוקף בתומכי גולדשטיין שעשו לו אנדרטה של זיכרון.

קרן ברק: זה לא נכון.

אחמד טיבי: חד-משמעית.

אחמד טיבי: תומכי גולדשטיין.

אחמד טיבי: הוא היה- - -

אלכס קושניר: אל תכליל.

שלמה קרעי: אף אחד לא תומך במעשה הטרור והנשיא לא הזכיר את מאורעות תרפ"ט שקרו בחברון.

שלמה קרעי: אז מה?

אחמד טיבי: הזכיר.

אחמד טיבי: הזכיר.

אחמד טיבי: האירוע היה מאוד סלקטיבי, לכן אני לא רוצה להרבות במילים.

אחמד טיבי: הביקור הזה הוא חטא היסטורי, ביקור במקום כבוש.

אחמד טיבי: חברון היא עיר תחת כיבוש, נקודה.

אחמד טיבי: היושב-ראש מכובדי חבר הכנסת קושניר, מותר לחברי כנסת להזכיר את הכיבוש ולהזכיר פשעי מלחמה.

אחמד טיבי: יש דברים שמוגדרים פשעי מלחמה על-פי דין.

אלכס קושניר: לא מסכים.

אלכס קושניר: חיילי צה"ל הם לא פושעי מלחמה.

אלכס קושניר: הם מגנים על כולנו.

אחמד טיבי: אתה גם יכול לבקש מהח"כים הערבים לא להזכיר את המילה כיבוש.

קרן ברק: זו הבעיה - שהדיון הזה מתקיים – זו הבעיה.

אחמד טיבי: נעבור לנושא שני.

אחמד טיבי: הגענו לסיכום עם האוצר גם כאן בוועדה על לטפל בנושא של מחסור בבתי עם בישובים הערבים, מקום שמתאספים בו בעיקר כשאנשים מתים.

אחמד טיבי: פעם אחר פעם העליתי את הנושא, והגענו לסיכום עם אגף התקציבים, ואני רואה שהיום יש העברות תקציביות והסעיף הזה לא מופיע בהן.

אחמד טיבי: אפשר היה בישיבה הזאת להביא סעיף כזה.

אלכס קושניר: עד כמה שאני יודע, יש לנו הרבה מאוד העברות תקציביות בשבועיים הקרובים.

אלכס קושניר: המון.

אחמד טיבי: 21' מסתימת עוד מעט, וצריך להעביר ב-21', ודברים ב-22'.

אחמד טיבי: לכן אני מבקש את העזרה שלך כיושב-ראש הוועדה, כפי שהיה עושה היושב-ראש גפני, לקיים את ההבנה הזאת ולהביא בישיבה הבאה את ההעברה התקציבית הזו.

אלכס קושניר: נוודא שכל הסיכומים שקרו בוועדה גם ימומשו.

אחמד טיבי: תודה.

אחמד טיבי: פנייה 2 עד 4

אלכס קושניר: משרד הבריאות, בבקשה, פנייה 2 עד 4.

גאיה עפר: הפנייה התקציבית נועדה להעברה של 2 מיליארד ו-207 מיליוני שקלים לצורך התמודדות משרד הבריאות עם נגיף הקורונה, וכן 12 מיליארד ו-687 מיליוני שקלים בהרשאה להתחייב.

גאיה עפר: התמודדות משרד הבריאות עם נגיף הקורונה כוללת צרכים, בהם רכש חיסונים, מימון דיגום ומעבדות לצורך בדיקות PCR לאנשים עם תסמינים, שיפויים לקופות חולים ותמיכה בבתי חולים, קטיעת שרשראות הדבקה באמצעות חקירות אפידמיולוגיות ומבצע חיסונים לאוכלוסייה.

אלכס קושניר: יש פה כסף במזומן ויש כסף בהרשאה להתחייב.

אלכס קושניר: תסבירי בהרחבה כדי שחברי הכנסת יבינו.

משה גפני: אם יש דברים שאת מסתירה, תגידי.

משה גפני: שנה שעברה כל מה שנעשה עם המגבלות של הקורונה והכול היה פוליטי ובגלל שרוצים לשמור על ראש הממשלה.

משה גפני: עכשיו הכול בסדר אז אולי היא מסתירה ולא שלמה עם הדברים.

אלכס קושניר: יש כסף שעובד סך הכול.

אלכס קושניר: תסבירי בבקשה בפירוט ומה המקור של הכסף.

משה גפני: מה קרה?

משה גפני: מה היה שנה שעברה ומה השנה?

משה גפני: איזו מדינה.

גאיה עפר: בזמן בניית התקציב היו צרכים מסוימים למערכת.

גאיה עפר: מאז היה גל קורונה נוסף שהתחיל באוגוסט, ספטמבר, ובגינו נוספו צרכים למערכת הבריאות, הגל הרביעי, גל הדלתא.

משה גפני: למה לא נתנו חיסונים מייד בהתחלה?

אלכס קושניר: מה היא קשורה?

אלכס קושניר: היא אגף תקציבים.

אלכס קושניר: מה היא קשורה?

אלכס קושניר: היא לא יודעת לענות על זה ולא הוגן לשאול אותה את זה.

אלכס קושניר: זה לא בסמכותה, מתי מחליטים לאשר חיסונים.

משה גפני: אתה צודק, אבל זה דבר שאנחנו חברי הכנסת צריכים לזכור – שנה שעברה היה קץ הדמוקרטיה, נורא והיום, והיום עושים את כל המגבלות.

משה גפני: ביקשו ממני בטלפון כשהייתי בדרך שאתמוך בנושא איכון הפלאפון.

משה גפני: אמרתי שאני מסכים אם כל הקואליציה תתמוך.

גאיה עפר: נושא רכש חיסונים מאושר בדרגת רמת ראש הממשלה.

גאיה עפר: משרד הבריאות רק במהלך חודש אוגוסט או לקראת הגל הנוכחי הבין את הדעיכה ביעילות החיסון, לכן יצא למבצע חיסונים נוסף של חיסון ומנת דחף, הבוסטר.

גאיה עפר: כמו כן חיסוני הילדים אושרו על-ידי ה-FDA רק לאחרונה.

גאיה עפר: שני המבצעים האלה מתוקצבים בפנייה הזאת.

אלכס קושניר: כשכתוב פה כסף שעובר דיגום ומעבדות, לקחתם בחשבון את ה-PCR החדשה?

משה גפני: יש ריאגנדים ייחודיים שהיום משרד הבריאות מנהל משא ומתן לגבי הרכש שלהם ולא PCR שחדשה לחלוטין – זה נלקח בחשבון.

אלכס קושניר: אתם לוקחים כסף מהתקנה של משרד הכלכלה?

יואב הכט: כן.

יואב הכט: המקור לפנייה הזאת היא מתקציבים שנועדו לקרן הערבויות לעסקים.

אלכס קושניר: כסף שהיה בקופסת קורונה?

יואב הכט: כן.

יואב הכט: כלל התקציב שנמצא בשינוי התקציבי המבוקש הוא תקציב מתוך קופסאות קורונה שהוקצו בשנת 2020 כבר, 2021, במהלך 2020.

יואב הכט: התקציב הזה יועד לקרן לערבויות להלוואות עסקים, ולא נוצל במלואו.

יואב הכט: התוכנית מסתיימת בסוף השנה הזו.

יואב הכט: לכן הוחלט לעשות את השינוי בייעוד ולהפנות את המשאבים לשימוש משרד הבריאות.

אלכס קושניר: שאלות, בבקשה.

ינון אזולאי: קודם כל אני רוצה לשאול את אגף התקציבים, איך אנו מעבירים עודפים משנת 2020, כשלא היה לנו בכלל תקציב בשנת 2020.

ינון אזולאי: כל פעם כשבאתם לפה שאלנו, ואני אישית שאלתי על העודפים.

ינון אזולאי: אמרתם: זה תקציב המשכי, אין תקציב, אין עודפים.

ינון אזולאי: ביקשנו להעביר מ-19' ל-20'.

ינון אזולאי: אמרתם שאי-אפשר להעביר.

ינון אזולאי: אחר כך כשביקשנו בתקציב של 21' אמרתם: אין מ-20'.

יואב הכט: במסגרת תיקוני החקיקה שבוצעו פה בוועדה ונדונו בוועדה באוקטובר נדון גם הסעיף שבו הצענו לתקן את חוק יסוד התקציב, סעיף מס' 13, ולפיו ניתן יהיה להעביר את העודפים של תקציב 2019 לשנת 2020, והעודפים הללו ייראו כעודפים לצורך העברת עודפים בשנת 2021, זה נדון בהרחבה בדיונים.

ינון אזולאי: כשהיה פה החשב הכלי שאלנו את זה, ואמרתי, שאם אתם קוראים לזה שנת תקציב, תפסיקו לומר שלא היה תקציב ב-2021.

אלכס קושניר: אבל לא היה תקציב.

ינון אזולאי: לא אמרתי שהיה תקציב.

ינון אזולאי: אני אומר – אתם לא יכולים להעביר משנת 2020 ל-21' כשביקשנו פה בוועדה הזאת – בתקציב ההמשכי ביקשנו להשתמש עם העודפים של 19' ל-20'.

ינון אזולאי: אמרו: לא אפשרי.

ינון אזולאי: כששאלתי, אמרו לי: יעבירו מ-19' ל-21'.

ינון אזולאי: מתקציב תקציב זה בסדר.

ינון אזולאי: זה שעשיתם באמצע מישמיש להעביר ל-20' בתקציב המשכי זה לא נכון ולא ראוי כי גם לא השתמשתם בזה.

ינון אזולאי: עשיתם מדרגה לעבור.

ינון אזולאי: יש פה משהו לא נכון, ואני לא מבין איך נעשה הדבר הזה.

יואב הכט: אשמח לתקן את הרושם.

יואב הכט: בהחלט נעשה שימוש בעודפים של 2019 ב-2020, בהגדלת המסגרת בסכום של גידול ההתחייבויות ב-2020.

יואב הכט: זה הוסדר גם בתיקון חקיקה שהוגש בחודש אוקטובר ונדון בוועדה.

ינון אזולאי: אתה מדבר על תיקוני החקיקה האחרונים שהיו?

יואב הכט: תיקון החקיקה שאפשר את העברת עודפי 19' ל-2020 ואת העברת עודפי 2020 ל-2012 נידון באוקטובר השנה, 2021.

יואב הכט: בשנת 2020 נעשה שימוש בסכומים שמקורם בהתחייבויות שהועברו משנת 2019.

יואב הכט: הדבר הועבר בוועדה.

יואב הכט: המינוח לא היה אותו מינוח, אבל בהחלט נעשה שימוש בתקציב.

ינון אזולאי: אתה אומר:

ינון אזולאי: לפני כחודש עשינו תיקוני חקיקה והשתמשנו בכסף הזה, כלומר בעודפים של 19' ל-20' בלא חקיקה, ובעצם בלא סמכות.

יואב הכט: לא.

ינון אזולאי: אני חושב שלא פספסתי דיון אחד בנושא התקציב בתקציב ההמשכי ב-20', 21', בדיוני ה'קורונה וכל מה שמסביב.

ינון אזולאי: אני זוכר ששאלתי על הנושא הזה לא פעם ולא פעמיים ולא היו מוכנים לדבר איתי.

ינון אזולאי: גם בשנת 2021 כשדיברנו על העודפים של 19' ל-20', אמרו: אין דבר שלא משתמשים.

ינון אזולאי: אתה מצהיר שהשתמשנו בעודפים של 19' ב-20', ואחר כך הבאנו תיקוני חקיקה.

ינון אזולאי: כלומר השתמשתם בעודפים בלא סמכות.

ינון אזולאי: הוא אמר את זה.

יואב הכט: בוצעה הגדלה של הכספים הזמינים לשימוש בשנת 2020 כנגד העודפים של 19'.

יואב הכט: לא הועברו העודפים בגלל הסעיף בחוק שלא התיר זאת, אבל בהחלט נעשה שימוש בסכום, שהוא אותו סכום, וההתחייבויות שולמו במלואן.

יואב הכט: בשנת 2021 אפשרנו את העברת עודפי 19' ל-2020 ואפשרנו של הראייה של העודפים האלה כהגדלה של המסגרת של התוכנית המפורטת של 2020, תקציב המשכי.

יואב הכט: הוגשה תוכנית מפורטת לוועדת הכספים באוגוסט 2020 שבה הוצג אופן השימוש במסגרת התקציב של התקציב ההמשכי.

יואב הכט: נוסף לכך, הסכום ששווה את העודפים של 19' בתיקונים כמובן, ושנת 2021 הוסדר אופן ההעברה לשנת 2021 בלבד – לא לשנת 2020.

יואב הכט: זה לא היה צורך לשנות וגם אי-אפשר לשנות בדיעבד, כפי שאתה אומר.

אלכס קושניר: אני רוצה להתקדם.

אלכס קושניר: בבקשה.

ינון אזולאי: אני לא מסכים עם זה.

ינון אזולאי: זה משחקי מילים, וזה בסדר, אבל כשהיינו פה עמדנו על אותם דברים ולא קיבלתי תשובות כאלה, ואמרו לי: אי-אפשר להשתמש בזה ככה.

ינון אזולאי: אני חושב שזה לא נכון ולא ראוי.

ינון אזולאי: לגבי התקציב, מעבירים ממשרד הכלכלה?

יואב הכט: כן, מהקרן להלוואות בערבות מדינה עבור עסקים.

ינון אזולאי: כמה נשאר בקרן הלוואות?

ינון אזולאי: אמרו שניצלו הכול, והיו צריכים להגדיל ואחר כך הקלו.

ינון אזולאי: כלומר מה שפה בוועדה אמרנו שקרן הלוואות מדינה לא משתמשים, ולא קיבלנו כמה נשאר וכמה יש.

ינון אזולאי: אולי עכשיו תחשוף בפנינו כמה כסף נוצל בערבות הראשונה שהמדינה נתנה באחוזים הנמוכים של ה-15% ולאחר מכן שעלה ל-60%, 90% - תלוי איך מסתכלים על זה – אני מבקש לדעת את הפירוט.

יואב הכט: ככלל, המסגרת התקציבית - ויש להבחין בין המסגרת התקציבית שהיא מקור תקציבי לבין המסגרת הכוללת של הקרן, שהיא נמצאת ביחס מסוים להפרשה התקציבית.

יואב הכט: המסגרת התקציבית עבור הנושא הזה היתה 7.2 מיליארד ₪, מתוכו בוצעו עד סוף אוקטובר 3.4 מיליארד ₪.

קרן ברק: חצי לא – והעסקים קורסים.

יואב הכט: הכול הוקצה.

קרן ברק: אבל אם אתה נותן מכשלות בדרך כדי שלא ינצלו את הכסף, ובגלל זה העסקים עכשיו קורסים לגמרי, מתים, לא יכולים להחיות את עצמם כי השתמשת בפחות מחצי מהסכום?

יואב הכט: לא.

יואב הכט: כל סכום נגיש.

אלכס קושניר: השאלה היא אחרת - האם היו פניות שעמדו בתנאים ולא קיבלו הלוואה?

יואב הכט: לא היו בקשות שלא ניתנו- - -

קרן ברק: כמה בקשות היו?

ינון אזולאי: מספר פניות, גובה הסכום, כמה פניות היו.

יואב הכט: אשמח לבדוק ולהחזיר תשובה לגבי מספר הפניות וגודל הסכום.

קרן ברק: אנחנו רוצים שהכסף ילך לייעודו, כמו שנתנו אותו.

קרן ברק: אני לא מבינה איך אתה לוקח כסף ונותן אותו למשהו אחר לגמרי.

יואב הכט: הבקשות שעמדו בתנאים מומשו – ונותר עודף.

יואב הכט: הוצע להשתמש בו עבור הצרכים המיידים של משרד הבריאות כי כנראה זרם הבקשות לא יוגדל ולא יהיה צורך בכל המסגרת.

אלכס קושניר: מתי נגמרת התוכנית של ההלוואות?

יואב הכט: סוף שנה.

ינון אזולאי: בדיונים שהיו בוועדה מעולם לא אישרנו 505 יותר, כלומר זה 100% יותר לרזרבה.

ינון אזולאי: בכל נושא.

ינון אזולאי: מה שקורה – אתה אומר – נתנו לזה שזה יהיה יותר, בתקווה שלא ישתמשו בזה.

ינון אזולאי: זרקתם לנו מספרים, אמרתם: אנחנו צריכים 7.4 מיליארד שקל להלוואה בערבות מדינה, 20 מיליארד שקל ל-X, 6.7 מיליארד בשביל עידוד תעסוקה.

ינון אזולאי: בסוף ירדנו רק ל-2.7, 2.2 לקחנו לפחת מואץ, כל דבר לקחנו וחילקנו.

ינון אזולאי: כלומר מההתחלה אמרתם: זרקנו לכם מספרים, כל מספר זוכה ועם זה תתמודדו.

ינון אזולאי: עכשיו אתם אומרים: קופת קורונה, אנחנו מעבירים מפה לשם, לא השתמשנו בזה.

ינון אזולאי: מי בסופו של דבר הספיד?

ינון אזולאי: האזרחים, בעלי העסקים, האנשים המסכנים.

קרן ברק: אני רוצה לומר – בתקופת הקורונה ישבנו פה לילות וימים ואמרנו: איך אנחנו מצילים את העסקים מקריסה.

קרן ברק: הייתי ואז וגם היום – היום אתה שותף שלי לשדולה לעסקים קטנים ובינוניים והמאבקים שלנו היו איך אנו מצילים את המעסיקים.

קרן ברק: טרום הקורונה הסיפור לקבל הלוואות בערבות מדינה היה בלתי-אפשרי.

קרן ברק: עסק שרצה לקבל הלוואות בערבות מדינה שזה אומר שהוא לא צריך לשלם אחרי זה ריביות מטורפות, השימוש בכלי זה לפני הקורונה היה 2% לבעלי העסקים, כלומר 98% רצו להשתמש אבל לא יכלו כי היה כזה ספר שהיה צריך למלא אותו כדי לקבל את ההלוואות בערבות מדינה ולא לשלם את הריביות המטורפות שהבנקים דורשים.

קרן ברק: ואז הגיע החשכ"ל רוני חזקיהו ונכנס לסיפור של הקורונה ואמר: איך אני מפשט את זה בתקופת הקורונה חוץ ממענקים?

קרן ברק: איך אנחנו עוזרים להם במתן הלוואות?

קרן ברק: והפך את הספר הזה לעמוד אחד פשוט שבו עסקים יוכלו לקבל את ההלוואות בערבות מדינה.

קרן ברק: ישבנו פה וראינו שעדיין חלק מהעסקים מתקשים לקבל את ההלוואות כי הם בסיכון גבוה, כי לא היו אולמות אירועים ולא היתה תיירות ולא היו מופעים.

קרן ברק: סביב זה לא היה ביגוד לחתונות, כלומר היו הרבה מאוד עסקים שהבנקים לא נתנו להם את ההלוואות, כי אמרו: הם בסיכון גבוה.

קרן ברק: באנו לוועדה ופתחנו עוד קרן לעסקים קטנים בסיכון גבוה.

קרן ברק: פתחנו קרן שלמה לערבות מדינה בסיכון גבוה כדי שהבנקים לא יוכלו לעצור אותם.

קרן ברק: וגם אז הם עצרו.

קרן ברק: לכן - אנחנו חיים את העסקים.

קרן ברק: רואים שהם מתמוטטים – יש עכשיו עוד הרבה בעיות של עובדים, ואין ספק שהקרן הזאת היה לה ביקוש מטורף.

קרן ברק: לא היה לה חוסר.

קרן ברק: בין ביקוש להיצע היה הרבה יותר ביקוש מהיצע.

קרן ברק: כלומר היה כשל בדרך שלהם.

אלכס קושניר: היצע יותר גבוה?

קרן ברק: זה שרירותי, אלכס.

קרן ברק: זה שרירותי.

קרן ברק: הוא יכול לומר אני לא מאשר ומשאיר את הכסף בקופה.

קרן ברק: לכן אני רוצה לדעת כמה בקשות היו.

קרן ברק: אם נתת 3 מיליארד זה אומר שנתת 10% מהבקשות.

ינון אזולאי: בעלי אולמות עמדו בקריטריונים, והם לא נתנו להם, ולכן הכסף.

ינון אזולאי: מה אתם חושבים?

קרן ברק: לכן כמה היו בקשות – לא כמה סירבתם.

אלכס קושניר: תשובה בבקשה.

יואב הכט: לגבי הנקודה הראשונה של חבר הכנסת אזולאי, כל ההערכות שנמסרו לוועדה ביחס לעלויות של תוכניות שונות במסגרת תוכנית הקורונה נעשו – היו ההערכות הכי טובות שלנו.

יואב הכט: יש חוסר ודאות מאוד גבוה גם עכשיו לגבי תוכניות חדשות בתחום הקורונה, כי הן חדשות ומכיוון שהתחלואה היא לא דבר אלא באה בגלים, ואנחנו לומדים להתנהל בה טוב יותר לפעמים, ודאי שהדבר היה נכון גם לפני שנה ושנה וחצי כשהתוכניות האלה תומחרו לראשונה, לא רק בגלל חוסר הוודאות לגבי התחלואה עצמה והתגובה של הציבור אליה אלא לגבי יכולת הכלכלה להתמודד ולהיערך מחדש נוכח התנאים.

יואב הכט: בסופו של דבר אנו רואים בכך תופעה ברוכה שהמסגרת לא נוצלה במלואה כי היא מעידה על תת ביקוש שנובע מכך שהכלכלה התאוששה והצמיחה מאוד גדולה במשק לעומת התחזית המקורית.

ינון אזולאי: אתה אומר שהמדיניות שלכם בפעם שעברה היתה מדיניות טובה, ויש צמיחה של הממשלה הקודמת?

ינון אזולאי: מקצועית אני שואל, אם זו היתה מדיניות טובה של האוצר.

אלכס קושניר: חלק מהדברים היו נכונים וטובים, אבל לא כולם.

אלכס קושניר: מקצועית אני אומר שהיו דברים טובים והיו דברים לא טובים.

אלכס קושניר: אני מציג את התמונה המלאה.

גל ברנס: מי שאחראי על קרן לערבות מדינה זה החשכ"ל.

גל ברנס: ביקשתי מהם, ונעביר תשובה בהקדם לוועדה.

אלכס קושניר: כמה כסף אתם משאירים בתקנה הזאת של קרן ערבויות?

יואב הכט: לאחר השינוי המוצע יישאר קרוב ל-4.9 מיליארד שמתוכם בוצעו 3.4.

ינון אזולאי: המיליארד וחצי שנשאר – אמורים כבר לקחת את זה, נכון?

ינון אזולאי: זה מחויב?

יואב הכט: לא.

יואב הכט: יש שם חלק שחויב.

יואב הכט: מתוך הסכום הנותר אנחנו עוד לא יודעים בוודאות, ורוצים לאפשר לעסקים נוספים לגשת.

אלכס קושניר: אני רוצה לדעת כמה כסף נותר.

יואב הכט: ככל הנראה, יכול להיות שיש עוד 200 מיליון שקל שעשויים להתממש.

אלכס קושניר: ככל הנראה?

אלכס קושניר: יכול להיות?

יואב הכט: אנחנו רוצים לדבר בשפה זהירה.

אלכס קושניר: אתם יודעים כמה כסף חייבתם.

אלכס קושניר: יודעים כמה כסף הוצאתם.

אלכס קושניר: יודעים כמה כסף נשאר לכם וכמה אתם לוקחים מהתקנה.

אלכס קושניר: זה מתמטיקה.

ינון אזולאי: יודעים גם כמה כסף לא נותנים לאזרחים ולבעלי העסקים.

יואב הכט: בגלל שהתוכנית פעילה עד סוף נובמבר, אנחנו חוזים שתישאר יתרה של 200.

אלכס קושניר: בסוף שנה, אבל אני מדבר על עכשיו.

אלכס קושניר: אשאל אחרת – כמה כסף אתם משאירים לאותם עסקים שיצטרכו או ירצו לגשת לקרן ויהיו זכאים לקבל את ההלוואה?

אלכס קושניר: זו השאלה.

שלמה קרעי: אדוני היושב בראש, לבנקים להם היתה שמורה ההכרעה האם לתת את ההלוואות או לא.

שלמה קרעי: גם לעסקים בסיכון גבוה.

שלמה קרעי: אלו שבאמת היו בסיכון ובאמת היו צריכים – להם לא נתנו.

שלמה קרעי: היו המון.

שלמה קרעי: אז פתחנו דף פייסבוק מול אגף תקציבים.

שלמה קרעי: נרשמו הרבה שהבנקים סירבו להם ניסינו לעזור להם.

יואב הכט: נוודא שלא יהיה מצב שבו מוגשת בקשה תקינה ולא תינתן בגלל- - -

אלכס קושניר: זו התחייבות שלכם?

ינון אזולאי: אם אתה אומר שאתה מתחייב לזה, כלומר אתה צריך להשאיר לך בקופה.

ינון אזולאי: אם לא נשאר לך בקופה, 800 מיליון, ונשאר לך 200 מיליון – אתה עכשיו לוקח כסף – אגב, אנחנו עדיין לא נוגעים בווריאנט החדש, לא יודעים מה יהיה.

ינון אזולאי: המדיניות היא כרגע לא לסגור ולהמשיך במצב.

ינון אזולאי: אף אחד לא יודע, לא ראש הממשלה ולא שר הבריאות.

ינון אזולאי: אתה אומר: אולי ימשיכו להגיש בקשות ואנחנו נמצא את הדרך לתת להם.

ינון אזולאי: מה זה?

ינון אזולאי: אנחנו דואגים, ורוצים לדעת מה הדרך שתיתנו להם כשאין לכם כסף.

יואב הכט: מסגרת תוכנית הקורונה מכילה הרבה מאוד תוכנוית שאנחנו לומדים כל חודש שעובר את קצב הביצוע שלהם ומטייבים את ההערכות שלנו לקצב הביצוע העתידי.

אלכס קושניר: אני חושב שאפשר להסתפק באמירה שלא יהיה מצב שמוגשת בקשה לקבלת הערבות והמבקש עומד בקריטריונים.

אלכס קושניר: יש פה התחייבות של משרד האוצר שהכסף ימומש.

אלכס קושניר: לגבי הקריטריונים – זה דיון אחר.

אלכס קושניר: זה לא פה.

קרן ברק: זה שרירותי.

קרן ברק: זה מה שאומרים.

ינון אזולאי: בעלי אולמות עומדים בקריטריונים?

ינון אזולאי: תשאל אותם.

אלכס קושניר: זה לא דיון פה.

אלכס קושניר: אתה אומר שהקריטריונים שהוגדרו על-ידי הממשלה הקודמת, לא טובים.

ינון אזולאי: נכון.

ינון אזולאי: אמרתי את זה.

קרן ברק: הם לא נתנו את הכסף.

קרן ברק: קבענו קריטריונים והם לא נתנו את הכסף.

ינון אזולאי: יש עוד כמה שאלות, כי נושא ההעברה מאוד כבד.

ינון אזולאי: חבר הכנסת אופיר כץ לא יכול היה להגיע וביקש לדעת – יש מכשיר דה וינצ'י שנרכש מכספי תרומות בבית חולים נהריה, ועדיין משרד הבריאות לא מאשר להשתמש בו, הצלת חיים.

ינון אזולאי: הוא פנה גם בכתב, גם בוועדת הבריאות, ונראה לי שגם מפה היתה פנייה שלו ועדיין לא קיבל על זה תשובה.

ינון אזולאי: הדבר הנוסף, בבית חולים ברזילי באשקלון – צנתורי מוח, אנחנו יודעים שבכל האזור אין, ויש שם המכשיר, הצנתר.

ינון אזולאי: מבקשים את הסיוע.

ינון אזולאי: משרד הבריאות עדיין לא מאשר את זה.

ינון אזולאי: חבר הכנסת אופיר כץ, שהפריפריה חשובה לו – כמובן שגם לי, ולכולנו חשובה הפריפריה.

ינון אזולאי: הצלת חיים, כשאנחנו מביאים להעברות תקציביות כאלה גדולות, דבר שלא עולה כסף – רק לאישורים, ועדיין הוא לא קיבל תשובה.

ינון אזולאי: נשמח לקבל תשובה שלכם.

אדוה קליין: לשאלתך, גם אישור שימוש במכשירים וגם פרוצדורות שונות עוברות ועדות מסוימות עם כלל גורמי המקצוע, ומקבלים אישור של הגורם הרגולטורי.

אדוה קליין: כפי שאתה אומר, אין פה תג מחיר אבל יש פה עניין מקצועי קליני שצריך לעבור.

אדוה קליין: נבדוק לגבי דה וינצ'י.

ינון אזולאי: אופיר כץ אומר לי באוזנייה שהוא קיבל את התשובה הזאת כבר מספר פעמים.

ינון אזולאי: מבקש תשובה אחרת – הוא לא מסתפק בה.

ינון אזולאי: לחתום על אישור זה עבר את הוועדות, זה הרבה זמן.

ינון אזולאי: זו תשובה שניתנה.

ינון אזולאי: יש תשובה חדשה שמספקת לאותם אלה שזקוקים למכשירים האלה?

משה ארבל: תושב אשקלון שצריך צנתור מוח ונוסע לסורוקה, מת בדרך.

משה ארבל: זו המשמעות.

משה ארבל: אין משמעות אחרת.

משה גפני: האם משרד הבריאות ייתן תשובה או לא?

ינון אזולאי: האם יחתום או לא יחתום, בשביל להציל חיים?

ינון אזולאי: תשובות קיבלנו, תירוצים.

ינון אזולאי: אנחנו רוצים תשובה עד סוף הדיון, חתום, נשלח אליהם, אחרי כל הסאגה הזאת שהם עברו.

ינון אזולאי: לחולים האלה מגיע בתי חולים, רוצים לתת את השירות, ואיפה זה נמצא - בפריפריה.

ינון אזולאי: שם זה נמצא, לא במרכז הארץ, ולזה אנחנו רוצים לדעת שיש תשובה.

אדוה קליין: המשרד דן בנושאים האלה, ותשובה תינתן, אבל גם השימוש במכשירים ופרוצדורות ו-וועדות רפואיות- - -

אלכס קושניר: אבל עשיתם את הדיונים על זה?

אלכס קושניר: מה הסטטוס?

אדוה קליין: אבדוק.

אלכס קושניר: יש לנו עודפי תקציב של משרד הבריאות.

אלכס קושניר: נחזור אליהם.

ינון אזולאי: תכף אציף עוד כמה בעיות – אולי תחליט לדחות את הדיון בעניין.

אלכס קושניר: אנחנו מדברים על בקשת העברה תקציבית שנוגעת לצורך של המדינה לרכוש חיסונים ולהיערך לווריאנט החדש שעלול להגיע.

יעל רון בן משה: זה עוד לפני הווריאנט החדש.

יעל רון בן משה: בוא נחכה כמה שעות, היא תחזור אלינו עם תשובות.

אלכס קושניר: אם תיכנסו לקובץ תראו שיש עוד בקשה של משרד הבריאות, נוספת, שנחזור אליהם כשנדבר על עודפי התקציב, ושם נוכל לשאול את כל השאלות.

אלכס קושניר: בבקשה.

ינון אזולאי: אני רוצה לשאול עוד כמה שאלות.

ינון אזולאי: אני נציג של עם ישראל והם שולחים לי עוד ועוד שאלות.

ינון אזולאי: לגבי הווריאנט החדש, יש עוד צורך לרכוש עוד חיסונים, אני מבין.

ינון אזולאי: החיסונים הבאים, האם יש לכם עבודה לפחות ראשונית – האם זה חיסונים עם מרכיב אחר?

ינון אזולאי: אנחנו עדיין לא יודעים אם זה עומד או לא עומד בסטנדרט, והאם אתם ערוכים תקציבית?

ינון אזולאי: כמה כסף הקציתם לחיסונים?

ינון אזולאי: כמה חיסונים הולכים להזמין?

ינון אזולאי: לגבי הסיפור של חיסוני הילדים, יצאו בקמפיין עכשיו לגבי חיסוני הילדים.

ינון אזולאי: אני מבקש לדעת, כמה צפי של חיסוני ילדים במדינה אנו ערוכים?

ינון אזולאי: האם יש מספיק חיסונים גם לזה?

ינון אזולאי: כמה ילדים שאינם מחוסנים, שעברו את הנגיף, כרגע אמרו לא להתחסן – האם זה נכון או לא?

ינון אזולאי: אני לא שמעתי את זה אישית והייתי שמח לדעת את דעתכם, של מחלימים כלומר, שעברו את הקורונה.

ינון אזולאי: אני מבקש לדעת לגבי בתי החולים הציבוריים שהם נמצאים מול משרד האוצר בהסכמים, ואני יודע שעדיין אין התקדמות, עד סוף השנה צריכים לקבל את ה-960 מיליון, איפה זה עומד מבחינת הדברים שהיו צריכים לצאת, הקשיים שנתנו להם – מבקש תשובות.

גאיה עפר: לשאלה הראשונה, בנושא החיסונים, משרדי הבריאות וארגוני הבריאות בכל העולם בוחנים את העמידות של החיסונים החדשים לווריאנט החדש.

גאיה עפר: אולי משרד הבריאות יוכל להרחיב, אבל זה לא מידע שאנחנו יודעים כרגע.

גאיה עפר: אני ממשרד האוצר, אגף תקציבים.

ינון אזולאי: אני חושב שהיא צריכה לענות.

אדוה קליין: ברשותך אתייחס להיבטים התקציביים.

אדוה קליין: לגבי עניין החיסונים והבחינה לגבי חיסוני ילדים – זה בבחינה מתמדת של גורמי המקצוע.

אדוה קליין: לעניין התקציבי, כמובן התקציב של החיסונים מנוהל, וגם הפנייה כאן עושה השלמה של עסקת חיסוני הילדים כך שיהיו מספיק.

אדוה קליין: מדובר ב-500,000 שקל ועוד מיליארד ו-900,000 בהרשאה שזה אמור לתת מענה לחיסון ילדים מתחת לגיל 12.

ינון אזולאי: בהעברה הזו יש לכם לווריאנט החדש?

אדוה קליין: זה השלמת של חיסון הילדים, וגם של מנת דחף – זה אמור לתת מענה- - -

ינון אזולאי: בתקציב הזה לא לקחתם בחשבון את הווריאנט החדש.

אדוה קליין: בסוף עושים התאמות, זה מול גורמי המקצוע – התאמות בחומר של החיסון.

אדוה קליין: מול גרמי המקצוע.

משה גפני: האם הכסף הזה מספיק לחיסוני הילדים?

דניאל פדון: יש בחוזים מול חברות החיסונים אופציות שבהן, אם מוצאים שיש וריאנט חדש- - -

משה גפני: הכסף הזה מספיק?

אדוה קליין: כן.

אדוה קליין: אנחנו כל הזמן במשא ומתן.

ינון אזולאי: גם אם הילדים יצטרכו שני חיסונים במינימום?

משה גפני: ומה זה ההרשאה להתחייב במקרה הזה?

דניאל פדון: חלק מהכסף ישולם כשיגיעו חלק מהמשלוחים – לא כל המשלוחים מגיעים השנה.

דניאל פדון: לכן חלק מהכסף יצא בשנים הבאות.

משה גפני: כרגע זה רק הרשאה.

משה גפני: יודעים כמה אמור להגיע?

ינון אזולאי: יש לו"ז של המשלוחים, מה אמור להגיע מתי.

ינון אזולאי: במידה של התפרצות של הווריאנט החדש אתם אומרים שיש לכם מענה כי אנחנו לא יודעים שהוא נותן את המענה.

ינון אזולאי: רק בתוך שבועיים עד חודש וחצי נוכל לדעת לפי מה שהמומחים אומרים, מה ההשפעות שלו.

משה גפני: הוא עושה: כן.

משה גפני: אתה יודע משהו שאנחנו לא יודעים לגבי הווריאנט החדש?

דניאל פדון: יש כרגע בדיקה שתיקח כמה שבועות, האם החיסון הנוכחי רלוונטי לנגיף החדש.

דניאל פדון: זה נכון.

דניאל פדון: לכן הנהנתי.

משה גפני: אתם לא יודעים לגבי הווריאנט החדש.

אלכס קושניר: אף אחד לא יודע.

אלכס קושניר: הוא הנהן על זה שמתבצעת בדיקה.

אדוה קליין: ההיבט ההתקשרותי נותן מענה לעשות התאמה לחברות שנותנות מענה לווריאנטים החדשים.

משה גפני: אבל אתם לא יודעים.

דניאל פדון: יש לנו אופציה בחוזה.

דניאל פדון: ככל שיגלו שצריך לעשות התאמה לחיסון, ויצליחו לפתח חיסון חדש- - -

משה גפני: ואז יצטרכו לרכוש חיסונים חדשים.

אלכס קושניר: הכסף נמצא בהרשאה להתחייב.

אלכס קושניר: אני רוצה להתקדם.

ינון אזולאי: אדוני היושב-ראש, כולנו רוצים להתקדם בחיים.

ינון אזולאי: אף אחד לא רוצה להישאר במקום, אבל אנחנו שואלים, מקבלים תשובה.

ינון אזולאי: לא תירוצים – כאלה יש הרבה.

ינון אזולאי: אבל לפחות בתי החולים הציבוריים, תענו לי איפה זה עומד כרגע, סטטוס של ה-960 מיליון.

ינון אזולאי: אנחנו יודעים שעד תקופה מסוימת עבר 630 מיליון, ואחר כך נשאר עוד 330 ואמרו שיעבירו עד דצמבר אבל היתה צריכה להיות תחנת ביניים שתגיע ל-820 מיליון.

ינון אזולאי: תנו לנו את הנתונים שנראה אם אפשר להתקדם או אנחנו צריכים לראות מה קורה שם.

דניאל פדון: תקצבנו את כל הסכום של ה-960 מיליון ₪ מבתי החולים הציבוריים.

דניאל פדון: מתוכו הועברו מקדמות לחלק נרחב מהסכום.

דניאל פדון: אנחנו עובדים על מבחני תמיכה אחרונים.

ינון אזולאי: תן מספרים.

ינון אזולאי: אני כותב אותם.

דניאל פדון: כבר עברנו את ה- - -

אלכס קושניר: יש פה אגף תקציבים של משרד הבריאות.

אדוה קליין: היום אמור לעבור התשלום אחד לפני אחרון לבתי החולים הציבוריים.

ינון אזולאי: במקום מתי?

ינון אזולאי: זה לא היה אמור להיות היום.

אדוה קליין: גם הכסף הזה, כסף תמיכות לבתי חולים הציבוריים, אמור לקבל מענה גם בפנייה הזאת.

אדוה קליין: חלק מהסעיפים, זה נמצא גם בדברי ההסבר - אמור לתת מענה גם לתמיכה.

אדוה קליין: יש בדברי ההסבר סעיף 3, קופות חולים ובתי חולים.

אדוה קליין: אנחנו נותנים מענה גם לתמיכות, גם להתאמות שהם עשו גם בתקופת הקורונה שזה חלק מהגירעונות שהציפו.

אדוה קליין: עמידה לתו סגול- - -

משה גפני: תיכנסי לפרטים.

אלכס קושניר: היום הולך לעבור תשלום לפני- - - אפשר לדעת כמה ובמקום מתי?

אדוה קליין: אעדכן בסכום, אבל ההשלמה של כלל הסכום אמורה להיות בזמן הקרוב.

אדוה קליין: זה אמור להיות 100 מיליון ₪ לציבוריים שאמור להתקבל, היום.

משה גפני: כמה נשאר בסכום הכללי?

אדוה קליין: אעדכן.

ינון אזולאי: אם הוא אומר שקרוב ל-660 מיליון שולם, ועוד 100 מיליון ₪ זה 760, כלומר נשאר עוד 200 מיליון אז אתם כבר נמצאים בפיגור.

ינון אזולאי: זה לא היה אמור להגיע היום אלא לפני כן – תבדקי, אולי אני טועה, ואשמח שתתקני אותי פה בוועדה, ובדצמבר הייתם צריכים להיות אחרי הכול.

ינון אזולאי: לפי זה אני רוצה לדעת אם נמצא פה הכסף של דצמבר, שאתם צריכים להעביר אליו, ואם כן, כבר תעבירו.

ינון אזולאי: למה לחכות עד סוף דצמבר?

ינון אזולאי: שנאחר את זה ל-22'?

אדוה קליין: ההתייחסות פה היא למתי משלמים.

ינון אזולאי: ההסכם המקורי היה לשלם את זה עד מאי-יוני, יצאו בשביתה וכולנו היינו עוד מהממשלה הקודמת וגם אני יצאתי נגד הממשלה הקודמת באש הציבורית והלכתי איתם לאוהלים.

ינון אזולאי: אני רוצה לדעת, מבחינת לוח הזמנים, לא עמדתם אז.

ינון אזולאי: הכול נעשה וצריך להעביר.

ינון אזולאי: אם את אומרת לי: בפנייה הזאת אנחנו מעבירים את כל הכסף לבתי החולים כלומר היום, ועוד יומיים דצמבר - יופי, לפחות השגנו משהו, בפנייה הזאת נגמר.

ינון אזולאי: כשאתם מעבירים היום את הכסף אתם מעבירים הכול.

ינון אזולאי: לפחות עם ישראל הרוויח, החולים הרוויחו, בתי החולים הרוויחו.

ינון אזולאי: שיש הכסף הזה.

ינון אזולאי: אם לא, תגידו מה הצפי של ההעברה הבאה וכמה היא.

אלכס קושניר: ובמה אם מותנית אם בכלל.

אדוה קליין: שוב – תזרימית, ישולם בדצמבר.

אדוה קליין: אמור להגיע התשלום האחרון 100 מלש"ח ועוד 60 מלש"ח האחרונים לסיום התקצוב של ה-960, בהתאם להסכם.

ינון אזולאי: הוא אמר 660 ועוד 160 זה לא 960.

ינון אזולאי: מה הסכומים כדי שנבין איך מגיעים ל-960?

דניאל פדון: סך הכול תוקצבו 960 מיליון ₪, מורכבים מ-630 שהיו אמורים להיות מתוקצבים עד יוני ותוקצבו, ועוד 330 שתוקצבו עבור המחצית השנייה של השני – כל הסכום תוקצב.

דניאל פדון: בהעברה הזאת אנחנו לא מעבירים לבתי חולים ציבוריים.

משה גפני: כמה עבר בפועל?

ינון אזולאי: אני לא אמרתי – אדווה אמרה שיש בסעיף 3 בתי חולים ציבוריים.

ינון אזולאי: עכשיו אתה אומר שאין בהעברה הזאת.

ינון אזולאי: היא אמרה שיש, אתה אומר שאין.

ינון אזולאי: אני רוצה לדעת כמה כסף נשאר.

ינון אזולאי: אתה אומר 330 מיליון.

ינון אזולאי: אגב, פחות.

ינון אזולאי: אני מבקש לדעת מה-300 מיליון כמה חולק מיוני, לפי מה שאתה אומר, וכמה נשאר.

ינון אזולאי: כי אם 100 מיליון ועוד 60 עדיין יש 140 מיליון שעדיין לא שילמתם אותם.

ינון אזולאי: איפה זה נמצא?

דניאל פדון: יש 960 סך הכול.

דניאל פדון: כל הכסף מתוקצב בתקנות.

דניאל פדון: אין שום דבר שמחכה לפניות.

דניאל פדון: מה שמעכב כרגע זה מבחני תמיכה שאנחנו מוציאים.

דניאל פדון: יש תהליך של ועדת תמיכות באישור של משרד המשפטים.

דניאל פדון: אנחנו עובדים על זה לזרז את התהליך כמה שיותר.

ינון אזולאי: אז לא תספיקו עד סוף דצמבר הכול - גם להעביר כסף, גם להוציא קול קורא, גם לעבור את משרד המשפטים?

דניאל פדון: אנחנו בסוף התהליך, בכל מבחני התמיכה.

דניאל פדון: אין מבחן תמיכה ש- - -

ינון אזולאי: אתה מכיר טוב ממני את משרדי הממשלה.

ינון אזולאי: אני מכיר את הבירוקרטיה יותר טוב ממך.

ינון אזולאי: כשאתה אומר לי היום שאנחנו כמעט ב-1 בדצמבר ועדיין מבחני התמיכה לא עברו את כל הסאגה של משרד המשפטים, מינימום ייקח להם עוד שבוע.

ינון אזולאי: אני הכי קל שיש.

ינון אזולאי: אחר כך הערות, הלוך, חזור – צריך שלושה שבועות באוויר.

ינון אזולאי: תעשה קיצור - רק 10 ימים באוויר.

ינון אזולאי: בחיים לא תצליח שבתי החולים גם יגישו, גם תבדוק, הכול - עד סוף דצמבר.

ינון אזולאי: כלומר אתה מצהיר פה עכשיו: אנחנו לא הולכים לעמוד על ההסכם הזה.

אלכס קושניר: מבחני תמיכה עוד לא מוכנים?

דניאל פדון: הם מוכנים.

דניאל פדון: מתוך כל מבחני התמיכה יש למעלה מ-20 מבחני תמיכה שדרכם מחולקים כל הכספים.

דניאל פדון: מתוך מבחני התמיכה יש שניים שעוד לא סיימו הערות ציבור.

אלכס קושניר: כמה כסף זה?

דניאל פדון: לא רוצה להגיד סתם.

דניאל פדון: נבדוק.

אלכס קושניר: הנושא של בתי חולים ציבוריים, אנחנו מדברים עליו יותר משנה.

אלכס קושניר: בוועדה הזאת זה עולה כמעט כל פעם.

אלכס קושניר: אתם באים לפה בלי לדעת את הדברים הבסיסיים שאתם צריכים לדעת.

אלכס קושניר: כמה מבחני תמיכה לא מוכנים?

אלכס קושניר: למה הם לא מוכנים?

אלכס קושניר: מה סכום התקצוב של אותם מבחני תמיכה?

אלכס קושניר: מה עם כל השאר?

אלכס קושניר: מה עם תשלומים?

אלכס קושניר: זה נשמע לי מריחה.

קרן ברק: תכבדו אותנו – תבואו עם נתונים.

אלכס קושניר: תעשו שיעורי בית.

אלכס קושניר: אני כרגע לא מצביע על זה.

אלכס קושניר: תחזרו אליי עוד היום עם התשובות ונצביע, אם התשובות יספקו, אבל בלי לספר לי את סיפורי העבר.

אלכס קושניר: אני רוצה להבין מה הסטטוס עכשיו – כמה מבחני תמיכה לא מוכנים, למה לא, מה המשמעות הכספית של זה ומה צפי של תשלומים של אותם מבחני תמיכה שכן אושרו.

אלכס קושניר: זה לא כזה מסובך.

אלכס קושניר: זה מידע שאתם יכולים להשיג תוך חמש דקות.

אלכס קושניר: עודפי תקציב.

אלכס קושניר: פנייה 1001

אלכס קושניר: פנייה 1001.

משה גפני: עקרונית, כיושב-ראש הוועדה, עודפי תקציב - אתה מביא את זה לוועדה.

אלכס קושניר: הכול פה.

משה גפני: התלבטתי אם לשאול אותך.

נטע בר זיו: בית הנשיא, אגף תקציבים.

נטע בר זיו: ההעברה נועדה להעברת עודפים מחויבים לסעיף 01, בית הנשיא, בסך של 14 מיליון שקלים ו-316,000 ₪ להוצאה, 015101, נשיא המדינה.

נטע בר זיו: זו תוכנית שמתקצבת את כלל הוצאות בית הנשיא – שכר, תפעול שוטף, הוצאות אבטחה, טיסות לחו"ל ותמיכה ב- - - נשיאים לשעבר.

נטע בר זיו: העודף נוצר בגין התקשרויות- - - ופערים בין מועד ההתחייבות לבין התשלום- - -

משה גפני: ממתי העודפים?

נטע בר זיו: משנת 2020.

משה גפני: כמה זמן הצטברו עודפים במשרדי הממשלה לאור העובדה שלא היה תקציב?

נטע בר זיו: העודפים הועברו משנת 2020 כפי שהוסבר פה קודם עם תיקון החקיקה שנעשה.

משה גפני: מ-19' ל-20' העודפים עברו?

משה גפני: אולי שהם יבואו מוכנים לוועדה?

משה גפני: אתם מביאים לפה סדרה ארוכה של עודפים.

משה גפני: אני שואל, באיזה מקום הייתם צריכים עודפים ולא אושר בכנסת כי לא היה אישור תקציבי?

משה גפני: מתי זה קרה?

אלכס קושניר: אנחנו כבר דנו בזה חצי שעה.

אלכס קושניר: ינון אזולאי שאל.

אלכס קושניר: לא מוכן שנחזור לזה.

אלכס קושניר: אני מבקש, לעניין הפנייה - אני שעה וחצי בדיון – לא התקדמתי צעד אחד.

אלכס קושניר: השאלות התיאורטיות נגמרו.

אלכס קושניר: דנים לגופן של הפניות.

נטע בר זיו: יש שאלות על תוכן הפנייה?

ינון אזולאי: מברכים את נשיא המדינה על מה שעשה.

אלכס קושניר: הודעה תקציבית 1001.

ינון אזולאי: אני רוצה התייעצות סיעתית.

אלכס קושניר: נחזור ב-11:01.

אלכס קושניר: אני מחדש את הישיבה.

אלכס קושניר: פנייה 1001.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב הפנייה אושרה.

אלכס קושניר: הפנייה אושרה.

ינון אזולאי: ההצבעה שלנו בעד זה מתנה לנשיא על חיזוק הציונות והיהדות בחברון במדינת ישראל.

ינון אזולאי: ואני לא מגיש רביזיה על זה – זה עוד מתנה.

ינון אזולאי: תראה כמה מתנות אנחנו נותנים לנשיא – שימשיך רק בדרך הזאת.

ינון אזולאי: פנייה 04001

אלכס קושניר: 04001.

אלכס קושניר: משרד ראש הממשלה.

טל שחם: הפנייה התקציבית נועדה להעברת עודפים משנת התקציב 2020 לשנת התקציב 21' בסך 976 אלפי ₪ בהוצאה לתוכניות התקציביות הבאות.

טל שחם: סעיף 04 משרד ראש הממשלה מורכב מרשימה מאוד ארוכה של יחידות ומשרדים.

טל שחם: אמנה אותם: יש משרד ראש הממשלה, מערך הגיור, ארכיון המדינה, מערך הסייבר הלאומי, לשכת העיתונות הממשלתית, משרד התפוצות, המשרד למודיעין, משרד ירושלים ומורשת, משרד ההתיישבות, משרד הדיגיטל הלאומי שהפך להיות מערך הדיגיטל הלאומי, הלשכה המרכזית לסטטיסטיקה, נציבות שירות המדינה, המשרד לשיתוף פעולה אזורי, המשרד לשוויון חברתי, נתי"ב, משרד נגב וגליל.

ינון אזולאי: אנחנו רואים כל כך הרבה משרדים תחת משרד ראש הממשלה.

ינון אזולאי: גם בקודמים – לא רק היום.

ינון אזולאי: לא הגיע הזמן שהם קיימים שנים – משרד פריפריה נגב גליל שעושה עבודה טובה – אני מכיר אותו.

ינון אזולאי: התקציב שלו גדל משנה לשנה, וכך צריך להיות.

ינון אזולאי: בסופו של דבר, גם הוא צריך להמשיך להיות שם, המשרד לשיתוף פעולה אזורי.

ינון אזולאי: למשל, שם יש אותו חשב, אותו יועץ משפטי, שני מנכ"לים.

ינון אזולאי: תנו הסבר – איך זה הולך?

ינון אזולאי: מצד אחד, שני מנכ"לים, חשב אחד, יועץ משפטי אחד.

ינון אזולאי: איך אתם מחלקים את זה ולמה לא פעם להפריד את המשרדים האלה, ולעשות אותם כגוף עצמאי, כמשרד עצמאי ולא צריך להיות תחת משרד ראש הממשלה?

אלכס קושניר: דנו בזה פה כשהיה דיון תקציב.

ינון אזולאי: רוצה להתערב איתי שהתשובה תהיה שונה?

טל שחם: המבנה הארגוני של המשרדים והמטות שלהם נקבעות לפי כללים של נציבות שחרות המדינה, לפי מספר העובדים, היקף הפעילות, היקף התקציב והם קובעים איזה משרד מקבל חשבות נפרדת, לשכה משפטית נפרדת וכו'.

ינון אזולאי: אתה מדבר על העודפים ועל המשרדים.

ינון אזולאי: אני מחפש, באיזה סעיף המשרד של סגן השר אביר קארה.

טל שחם: תוכנית 045209, לשכת סגן שר במשרד ראש הממשלה.

ינון אזולאי: זה משרד חדש שעכשיו הקימו אותו.

טל שחם: זה לא משרד.

טל שחם: יש תוכנית תקציבית שבה מנוהלים כל הכספים של סגני שרים בתוך משרד ראש הממשלה.

ינון אזולאי: אבל יש סגן שר של משרד הכלכלה שמנוהל במשרד הכלכלה.

ינון אזולאי: יש סגן השר לביטחון הפנים, שנמצא שסגן שר ביטחון הפנים, שם אני יכול להצביע איפה הסמכויות שלו ואיפה נמצא.

טל שחם: 0451.

טל שחם: זה לא כתוב בדברי ההסבר כי שם מפורטות עשר התוכניות בעלות השינוי התקציבי הגבוה ביותר ובסעיף 04 יש מעל עשרים תוכניות.

ינון אזולאי: שם יש תקציב?

ינון אזולאי: תגיד לי את התקציב של סגן השר אביר קארה - זה מאוד חשוב לי.

אלכס קושניר: זה תקציב של התוכנית, לא שלו.

ינון אזולאי: של המשרד שלו.

ינון אזולאי: טוב, של התוכנית, ואם מדברים על התוכנית – מה הרזולוציה של התוכנית?

טל שחם: בתוכנית 045204 שנקראת לשכת סגן- - -

ינון אזולאי: מה המספר?

ינון אזולאי: 09, לא?

ינון אזולאי: 04 זה נושאים אסטרטגיים.

טל שחם: 04 זה הסעיף, 52 זה התחום, 09 זה התוכנית.

טל שחם: השינוי הוא 1853 אלפי ₪.

ינון אזולאי: על מה זה הולך?

ינון אזולאי: פה אתה יכול להצביע שהולך על אבטחה, נגיד.

אלכס קושניר: זה עודפים מחויבים.

אלכס קושניר: לא פנייה תקציבית.

ינון אזולאי: אדוני היושב-ראש, שנים קודמות לא היה המשרד הזה.

אלכס קושניר: אבל התוכנית היתה.

ינון אזולאי: אני מקבל הרבה פניות ציבור.

ינון אזולאי: אני רוצה לדעת מה תחום האחריות שלהם – רוצה לשלוח להם את פניות הציבור.

ינון אזולאי: לכן איפה אני רואה מה תחום האחריות שלהם במשרד ובכמה מתוקצב.

טל שחם: נמצא פה נציג משרד ראש הממשלה.

אורעם שיימס: שלום, בשנת 2020 היו בתקנה זו של 09 מספר יחידות ומשרדים חדשים שהוקמו.

אורעם שיימס: היה סגן השר פטין מולא, היו משרדי ממשלה שהוקמו- - -

ינון אזולאי: הוא היה בשיתוף פעולה אזורי, כך הוגדר תפקידו.

ינון אזולאי: אני יודע להצביע מה היה התקציב, לאן הלך, מ-09.

ינון אזולאי: הוא נתלה על משהו.

ינון אזולאי: ב-09 נכנס עכשיו סגן שר חדש.

ינון אזולאי: אני מבקש לדעת, מה תחום האחריות שלו למשרד?

ינון אזולאי: היה פטין מולא.

ינון אזולאי: תחום האחריות שלו היה בשיתוף פעולה אזורי.

ינון אזולאי: מה תחום האחריות של אביר קארה, בחור נמרץ שהגיע מהשולמנים?

ינון אזולאי: תן לי את תחום האחריות שלו ואת התקציב שעומד שם ספציפית על המשרד שלו.

אורעם שיימס: אולי ב-2020.

ינון אזולאי: אבל הוא ב-2021.

ינון אזולאי: לא ב-2020.

ינון אזולאי: אתה מעביר משם למשרד הזה.

ינון אזולאי: כלומר במשרד הזה אתה צריך את הכסף.

ינון אזולאי: אז תאמר למה הכסף הולך.

ינון אזולאי: אמר לי שהוא יושב פה בכנסת.

אורעם שיימס: יש לשכה גם במשרד הממשלה עבורו אבל העודפים האלה זה עבור- - - שנפתחו בין היתר לפטין מולא.

ינון אזולאי: אתה יודע לענות ממה הוצאות התפעול מורכבות אצלו ספציפית?

ינון אזולאי: אני רוצה לדעת, אנחנו מדברים על המשרד, על התקנה הזאת.

ינון אזולאי: אני רוצה לדעת ב-2021, אביר קארה סגן השר.

ינון אזולאי: אני מבקש לדעת מה תחומי האחריות שלו, התקציב – כמה התקציב ספציפית על המשרד שלו ולאן מופנה התקציב, ממה מחולק – אבטחה, אבטחה, אבטחה.

ינון אזולאי: תבדוק.

ינון אזולאי: אולי אש"ל.

ינון אזולאי: אולי גם טיסות.

ינון אזולאי: מתוך כל זה יש גם נושא – לא ראיתי - נושא של הטיסות, של ראש הממשלה.

ינון אזולאי: אתם מעבירים?

טל שחם: כן, 045101.

ינון אזולאי: לא משתלם יותר להפעיל – כשאני הולך לשכור רכב, אומרים לי: אם אתה שוכר אותו חודשי, יומי – עושים לך את האפשרויות.

ינון אזולאי: אנחנו יודעים שיש מטוס ראש הממשלה ששנוי במחלוקת מהעבר – אתם לא אמורים להיכנס למחלוקת הזאת.

ינון אזולאי: השאלה שלי אם היום לא עדיף להשתמש, אחרי שהעבירו את כל הכסף שנמצא, במקום להוציא עוד כסף – כי אנחנו יודעים שגם משרד ראש הממשלה החליפי, שגם נמצא בתקציב הזה, וגם על זה אשאל - האם לא נכון, ואחבר חלק מהשאלות – אני מבקש לדעת כל עלות של טיסה של ראש הממשלה החליפי, אומרים שעולה מיליון, מיליון וחצי, ואנשים שואלים: אולי כדאי להשמיש את המטוס, עם כל העלויות שהיו, כל עוד לא מצליחים למכור אותו, במקום שכל פעם שטס סגן הביטחון – לוקח מטוס, כל אחד טס במטוס כאילו אנחנו נמצאים בהשכרת רכב שנכנסים ולוקחים.

משה גפני: אם אפשר לדעת, מה זה במסגרת ההחלטה הוטל על מערך הגיור להרחיב את ההתקשרות עם ארגון צוהר להפעלת פרויקט שורשים לבירור יהדות?

משה גפני: אני שואל מה זה הפרויקט הזה.

אלכס קושניר: עודף מחויב זה כסף שלא הצליחו לממש אותו השנה, אבל הם מחויבים להוציא אותו קדימה.

אלכס קושניר: זה על אותו פרויקט.

משה גפני: אני יודע מה זה עודפים.

משה גפני: אני שואל, מה זה במסגרת ההחלטה הוטל על מערך הגיור – מי החליט על זה, להרחיב את ההתקשרות עם ארגון צוהר להפעלת פרויקט שורשים לבירור יהדות?

משה גפני: ההתקשרות נעשית במתווה של מיזם משותף.

משה גפני: ומה זה העודפים האלה?

משה גפני: זה לא התבצע ועכשיו אתם מבקשים עודפים.

אורעם שיימס: למיטב ידיעתי, בשנת 2020 התקבל תקציב ייעודי עבור בירור יהדות ולכן ההתקשרות החלה בסוף שנה שעברה ולא יצא לפועל, לא שולמה כולה.

אורעם שיימס: לכן העודפים עברו לשנה הזאת.

ינון אזולאי: הרב גפני שואל אם זה יצא במכרז.

משה גפני: איך זה היה?

משה גפני: מתי היתה ההתקשרות?

אורעם שיימס: אבדוק את זה.

אורעם שיימס: לא יודע לומר.

משה גפני: אין על זה פירוט.

משה גפני: מי אחראי?

משה גפני: מה ההיסטוריה של זה?

משה גפני: הרי אנחנו קבענו נהלים.

משה גפני: לא יכולים להביא דבר כזה בלי שאתם יודעים לתת תשובות.

משה גפני: למה אני מרגיש דפוק עם העניין זה שהם לא באים עם תשובות?

אלכס קושניר: גם השאלות ששאלנו ולא קיבלנו תשובות – נחכה לתשובות.

אלכס קושניר: נקבל את התשובות.

אלכס קושניר: דיברנו על זה בדיון הקודם.

אלכס קושניר: עוד שאלות למשרד ראש הממשלה?

ינון אזולאי: קודם שיענו על מה שיש.

ינון אזולאי: לגבי המשרד החליפי, ראש הממשלה החליפי.

ינון אזולאי: אדוני היושב-ראש, אתה יכול לומר שאני שואל את זה גם על הקודם – ראש הממשלה החליפי, יש לו תקציב למשרד.

ינון אזולאי: כמה?

אורעם שיימס: הוא גם היה ב-09.

אורעם שיימס: בשנת 2020 היה ב-09.

ינון אזולאי: אני מבקש לדעת כמה הפעם התקציב של משרד ראש הממשלה החליפי לעומת מה שהיה, וגם למה צריך משרד ראש ממשלה חליפי עם מנכ"ל וכו', כשיש שר חוץ במשרד.

משה גפני: איפה יש חליפי?

ינון אזולאי: ראש ממשלה רזרבי.

ינון אזולאי: אני מבקש לדעת, כמה כסף כרגע ומה היה התקציב לפני זה לעומת השנה.

ינון אזולאי: אם קיצצתם – מבורך.

ינון אזולאי: ולמה בכלל גם בעבר שאלתי וגם עכשיו – למה צריך מנכ"ל שם?

ינון אזולאי: כל הצוות נמצא ועובד כמשרד החוץ, נותנים את המענה, וכשטס, האם הוא טס במטוס של ראש ממשלה חליפי ומטוס של שר חוץ או רק מטוס של שר חוץ?

ינון אזולאי: זה סתם שאלה, אבל השאלות הקודמות – מבקש תשובות.

אלכס קושניר: נשאלו כאן שאלות על סגני השרים במשרד ראש הממשלה והשר שנמצא במשרד ראש הממשלה לגבי גובה ההוצאות ותחומי האחריות, נשאלה שאלה לגבי הוצאות הטיסה.

ינון אזולאי: ולגבי ראש הממשלה החליפי – תקציב, ולמה.

אלכס קושניר: הם לא יכולים לענות למה.

אלכס קושניר: הם לא קובעי מדיניות.

אלכס קושניר: על זה אתה יכול לשאול במליאה את ראש הממשלה.

ינון אזולאי: הוא לא מגיע.

אלכס קושניר: הם לא יודעים.

ינון אזולאי: מקובל.

ינון אזולאי: ומבחינת הטיסות, עלויות?

ינון אזולאי: ומה העלות של כל טיסה כזאת?

ינון אזולאי: כשיוצא שר חוץ, האם הוא יוצא עם צוות של ראש ממשלה חליפי?

ינון אזולאי: או רק שר החוץ?

אלכס קושניר: לגבי הוצאות טיסה ומה ששאל חבר הכנסת גפני לגבי התקשרות עם ארגון צוהר.

שלמה קרעי: הפניות של שוויון חברתי, הנגב והגליל – זה מה משרדים נפרדים?

ינון אזולאי: שאלתי אותו.

מיכל מרים וולדיגר: לגבי סעיף 7, תוכנית 55109, פיצויים אישיים של 697,000 שקל בקשר לתביעות של תושבי- - - ברובם ניצולי שואה.

מיכל מרים וולדיגר: אה, זה הסעיף הבא.

אלכס קושניר: יש לכם כל התשובות לכל השאלות?

טל שחם: לא.

אלכס קושניר: אז תעשו שיעורי בית, תבדקו, נעבור לפנייה הבאה ונחזור לזה.

משה גפני: מה זה משרד ירושלים ומורשת?

משה גפני: למה זה פה?

משה גפני: התקציב נמצא במשרד ראש הממשלה?

אלכס קושניר: כן.

אלכס קושניר: פנייה 05001

אלכס קושניר: פנייה 05001, משרד האוצר.

יונתן פלורסהיים: הפנייה נוגעת למשרד האוצר, ונועדה להעביר עודפים מחויבים בסך 230 מיליון ₪ בתקציב ההוצאה של המשרד.

יונתן פלורסהיים: ככלל, העודפים נובעים מהתקשרויות חוצות שנת תקציב הנוגעות בעיקר להוצאות התפעול, מערכות המידע, שירותי ייעוץ הניתנים למשרד.

יונתן פלורסהיים: מבחינת הוצאות תפעול, זה ברור לכול - שירותי אבטחה, שירותי הדרכה, רכש שוטף.

שלמה קרעי: את כל העודפים האלה כבר השתמשתם בהם ב-2021 ואתם באים עכשיו רק כחותמת גומי לוועדה או אתם הולכים להשתמש בזה מהיום והלאה בדצמבר בחודש שנשאר?

יונתן פלורסהיים: כשנוצר עודף, יש ספק שאנחנו רוכשים ממנו – לצורך העניין, מסכים למשרד האוצר.

יונתן פלורסהיים: יש לזה התחייבות חוזית.

יונתן פלורסהיים: ברור שאתה משלם לו, כשהוא מספק לך את ההתקשרות.

שלמה קרעי: כבר הוצאתם את הכסף.

אלכס קושניר: לא, הם התקשרו בחוזה.

שלמה קרעי: זה חוזה ישן, מ-2020.

שלמה קרעי: אנחנו סוף נובמבר, 11 חודשים.

אלכס קושניר: אבל לא היה תקציב.

יונתן פלורסהיים: המדינה עומדת בהתחייבויות שלה כלפי ספקים, נותני שירותים, בעלי עסקים.

יונתן פלורסהיים: זה נעשה באמצעות התקציב של 2021.

שלמה קרעי: כלומר הכסף יצא כבר ב-2021 לאותו ספק.

יונתן פלורסהיים: לא נעשה שימוש בתקציב של העודפים, אבל ההזמנות שבגינן נוצרו העודפים, שולמו, כי זו ההתחייבות שלנו כלפי אותו ספק קטן או גדול.

שלמה קרעי: לא נעשה שימוש אבל ההזמנות שולמו.

שלמה קרעי: איך זה?

אלכס קושניר: הן שולמו על-ידי הגדלת מסגרת תקציבית שנעשתה פה בוועדה בגלגול הקודם.

שלמה קרעי: אל תענה במקומו.

ינון אזולאי: זה לא נכון.

אלכס קושניר: אבל אי-אפשר לחזור כל הזמן על אותה שאלה.

אלכס קושניר: דיברו על עודפים, היה פה דיון מקצועי מעמיק מאוד של ינון אזולאי עם אגף התקציבים במשך 20 דקות הבוקר.

אלכס קושניר: על זה.

אלכס קושניר: השורה התחתונה היא שבגלל שהיה תקציב המשכי, היו צריכים להגדיל את המסגרת בפעם הקודמת כדי לעמוד בהתחייבויות של המדינה כלפי הספקים.

אלכס קושניר: עכשיו עושים העברה- --

שלמה קרעי: אבל הספקים האלה קיבלו את הכסף ביוני, אז זו חותמת גומי.

אלכס קושניר: לא, כי הם קיבלו את הכסף כי היתה התחייבות קודמת של הממשלה חתומה.

אלכס קושניר: המדינה עד כמה שאני יודע מחויבת לעמוד בחוזים שהיא חתומה עליהם.

מיכל מרים וולדיגר: התהליך שאנחנו עושים עכשיו הוא חותמת גומי.

אלכס קושניר: לא נכון.

אלכס קושניר: אעדכן אתכם – הנוהל אומר, החוק היבש, אומר שהעודפים, ברגע שהם מגיעים לוועדה, אם תוך שלושה שבועות הוועדה לא דנה בהם - הם מאושרים באופן אוטומטי.

אלכס קושניר: העודפים – לא הפניות התקציביות.

אלכס קושניר: אני לעומת זאת חושב שכדאי לקיים דיון, כפי שחבר הכנסת גפני עשה לפניי, שכדאי לדון בכל בקשה גם להעברת עודף תקציבי ולא רק לפניות התקציביות כדי לשקף את זה.

אלכס קושניר: כלומר אנחנו עושים פה פעולה תוספתית מעבר לנוהל.

אלכס קושניר: לכן שוב – כשמדובר בעודף מחויב, זה כסף שהמדינה כבר התחייבה אליו, לא מימשה את הכסף בשנה הקודמת, וכרגע צריכה לעשות פעולה חשבונאית כדי שיהיה לה כסף בתקציב כדי להעביר בשנה הבאה.

אלכס קושניר: זה הכול.

אלכס קושניר: אין פה שום חותמת גומי.

שלמה קרעי: כדי לאשר את מה שעשתה בשנה הזאת.

שלמה קרעי: שקיפות זה מצוין אבל אין פה באמת אישור אמיתי.

משה גפני: אדוני היושב-ראש, אל"ף, אני רוצה לדעת באגף התקציבים, מה זה שירותי ייעוץ עבור האגף?

משה גפני: על זה יש עודפים שלא העבירו אותם בזמן?

משה גפני: מי זה הייעוץ הזה?

משה גפני: אותו דבר אני שואל גם לגבי אגף החשב הכללי.

משה גפני: מה זה הייעוץ והביקורת שעל זה יש עודפים?

משה גפני: מיהם המייעצים האלה שעבורם צריך את העודף הזה?

משה גפני: אני רוצה לדעת, כמה כסף אנחנו משלמים דמי חבר לארגון ה-OECD שאתם מביאים את זה כאן גם בעודפים?

משה גפני: קצת משונה.

משה גפני: אותו דבר – מה ההתחייבויות לארגון הבון?

משה גפני: סעיף 7, שאתם מדברים על הלשכה לפיצויים אישיים, שיש שם גם הנושא של פיצויים של ביטוח סוציאלי מרשויות של גרמניה?

משה גפני: לא עשו את זה בזמן?

משה גפני: למה אתם מביאים את זה עכשיו בעודף?

משה גפני: אגב, אדוני היושב-ראש, מה שאמרת על העודפים זה נכון, אבל יש דברים שקצת צורמים.

משה גפני: למה יש עודף?

אלכס קושניר: בשנה שעברה היה עודף מחויב של השנה הקודמת.

ינון אזולאי: לא נכון.

משה גפני: היה כמה חודשים שאפשר היה לבצע את זה על-ידי הממשלה הזאת.

משה גפני: יש לי טענות גם על הממשלה הקודמת.

אלכס קושניר: התשלומים בוצעו.

אלכס קושניר: אתה מכיר את זה.

משה גפני: יש אותו דבר ברשות החברות הממשלתיות.

משה גפני: אתם מבקשים עודפים על בקרה, פיקוח וייעוץ.

משה גפני: מה זה רשות החברות הממשלתיות?

משה גפני: אתם צריכים לקחת עוד חברות חיצוניות שיעשו את זה?

משה גפני: אני זוכר את רשות החברות הממשלתיות, שהיו מגיעים לפה, כלום אנשים רציניים.

משה גפני: הם לא צריכים ייעוץ.

משה גפני: חבל על הכסף הזה.

משה גפני: הוקמה הרשות בשביל זה.

משה גפני: הרי הממשלה ממנה אנשים לרשות הזאת.

משה גפני: למה צריך את התוספות של פעילות בקרה, פיקוח וייעוץ?

משה גפני: לא אשאל על הרכבים כי זה ייראה לא מקצועי, אז אני משאיר את השאלה שיש לי על הרכבים.

משה גפני: מבקש תשובות.

דניאל פדון: לעניין שירותי ייעוץ – ככלל, אגפי המשרד נעזרים בשירותי ייעוץ.

דניאל פדון: זה יכול להיות ייעוץ של סקירות כלכליות, השוואות בין-לאומיות.

משה גפני: לא יכול להיות.

משה גפני: אני רוצה לדעת ספציפית.

משה גפני: אגף התקציבים, על מה הוא קיבל ייעוץ?

דניאל פדון: אגף תקציבים מקבל ייעוץ על סקירות כלכליות, גם על השוואות בין-לאומיות – למשל, אנחנו רוצים לדעת מה המדיניות במדיניות מערביות לגבי צעד כזה או אחר, אז אנחנו נעזרים בחברות שיש להן היכולות לעשות את זה.

דניאל פדון: אגף החשב הכללי נעזר בדברים דומים, במשרדי רואי חשבון שעושים ביקורת גם לחשבים וגם רשויות מקומיות, דברים כאלה.

דניאל פדון: ככלל, השימוש בשירותי ייעוץ, וזה מתקשר לרשות החברות הממשלתיות – הוא דבר מקובל, במיוחד כאשר המומחיות בנושא הזה לא נמצאת אצל משרדי הממשלה, בטח ברשות החברות, שיש שם פעולות הרבה יותר מקצועיות שקשורות להנפקות ודברים כאלה.

דניאל פדון: לעניין ה-OECD, תענה אפרת תבור, תקציבנית במשרד.

אפרת תבור שני: במסגרת החברות שלנו ב-OECD אנחנו משלמים בסביבות כ-13 מיליון שקלים דמי חבר.

אפרת תבור שני: זה העלות השנתית.

אפרת תבור שני: היא משולמת מדי שנה, פלוס מינוס.

אפרת תבור שני: הסכום מחושב על-ידי ה-OECD לפי חלקה של כל מדינה בארגון.

אפרת תבור שני: הדבר הזה נבדק על-ידי הכלכלנית הראשית מדי שנה, לראות את התשלום שאנחנו מחויבים בו.

אפרת תבור שני: זה התשלום השנתי.

משה גפני: תמיד היה כזה סכום?

אפרת תבור שני: 12 שנה לפחות.

אפרת תבור שני: לגבי פיצויים אישיים, הם לא נובעים מחוסר תשלום לניצולי שואה חלילה.

אפרת תבור שני: התוכנית של פיצויים אישיים היא אך ורק תפעול היחידה עצמה.

אפרת תבור שני: הפיצויים מגיעים ישירות מגרמניה.

אפרת תבור שני: זה רק הוצאות תפעול של המקום – אנשים, ניקיון, אבטחה.

מיכל מרים וולדיגר: אז איך נוצר כזה חוב ענק?

אפרת תבור שני: זה משהו אחר.

ינון אזולאי: חלק נשאר באוצר.

אפרת תבור שני: רק השכר, ואין שם עודפים, ואת השכר אנחנו מעבירים- - -

ינון אזולאי: של הרשות לניצולי השואה נשאר רק השכר באוצר?

אפרת תבור שני: כן, והוא עובר ב-1.1.22.

ינון אזולאי: זו תקלה חמורה.

משה גפני: מוזר מאוד.

משה גפני: דווקא הלשכה לפיצויים אישיים אין שום עודף בשום משרד אחר של ניקיון וכל הדברים האלה.

משה גפני: דווקא אצלם?

אפרת תבור שני: לא.

אפרת תבור שני: בכל המשרד.

אפרת תבור שני: זה במסגרת התקשרויות קיימות.

אפרת תבור שני: אנחנו משלמים במועד לספקים.

משה גפני: למה הלשכה לפיצויים אישיים, למה היא שונה משאר משרדי הממשלה, ששם אין העודפים האלה?

אפרת תבור שני: יש גם במשרד הראשי הוצאות תפעול.

אפרת תבור שני: כשאתה עושה חוזה למשל עם חברת הניקיון שהוא מיוני עד יוני, מן הסתם- - -

אלכס קושניר: חבר הכנסת גפני, אתה יודע איך משרדי הממשלה מתנהלים, לא פחות טוב ממני.

אלכס קושניר: אתה יודע, כשהחוזה נחתם, גם אם זה רכש או הפעלת שירותים, למשל בחודש נובמבר – מעבירים עודף לשנה הבאה.

אלכס קושניר: זה קורה כל הזמן.

משה גפני: אבל למה בסעיף הזה יש עודף נפרד?

אלכס קושניר: כי יש תוכנית נפרדת.

ינון אזולאי: לגבי מינהל הרכב הממשלתי, אנחנו יודעים שבכנסת למשל עברו לליסינג.

ינון אזולאי: עזבו את הרכבים המשוריינים ומעבר לכך, אבל הרכבים של השרים בשוטף, וכל משרדי הממשלה שמחזיקים כל משרד מספר רכבים, האם לא יותר משתלם היום לעבור לחברות הליסינג מבחינת הבלאי, מבחינת התחזוקה החודשית?

אלכס קושניר: בבקשה.

דניאל פדון: מדי כמה שנים אנחנו עושים בדיקה כלכלית, מנסים לראות האם זה כדאי.

דניאל פדון: ככל שזה כדאי – ברור שנרצה לקדם.

דניאל פדון: מהבדיקה האחרונה שזה נעשה, זה לא היה כדאי.

אלכס קושניר: מתי ביצעתם בדיקה אחרונה?

דניאל פדון: ב-2020.

דניאל פדון: ראינו שזה לא כלכלי.

ינון אזולאי: אתם לא חושבים לעבור לרכבים ירוקים?

יובל צפריר: יש תוכנית למינהל הרכב לעבור לרכבים ירוקים.

ינון אזולאי: לגבי עודפים שנראה לי שיש – בוועדת כספים עבר נוהל תמיכות לעמותות בסך 100 מיליון ₪, שעבר בחודש אוגוסט, קורונה.

ינון אזולאי: אני מבקש לדעת כמה נוצל מתוכו, ומה שלא נוצל – מה עשיתם?

ינון אזולאי: כי אז היו הבנות שעשו עוד סיבוב, שמי שכבר זכה יוכל לזכות שוב בקול קורא בנוהל תמיכות שיצא.

ינון אזולאי: זה היה של משרד האוצר ולא של משרד אחר לפי החלטת של הוועדה, בחוק.

ינון אזולאי: לכן הייתי מבקש לדעת כמה עודפים נשארו מהתוכנית הזאת ולכמה חולק.

אפרת תבור שני: כעיקרון אין עודפים בתמיכות.

ינון אזולאי: כמה נשאר מה-100 מיליון?

ינון אזולאי: היתה הסכמה, עשו אחר כך עוד סיבוב, לחלק את זה שוב.

אפרת תבור שני: הרוב חולק.

אפרת תבור שני: נשארו משהו כמו 20 מיליון ₪, לדעתי.

אפרת תבור שני: כרגע החלוקה שלהם הוקפאה, וזה חוזר לקופת המדינה.

ינון אזולאי: למה אתם לא מוציאים שוב נוהל תמיכות?

ינון אזולאי: כי זה היה העניין – אמרנו שיישאר – יעשו עוד סיבוב ויתחלקו בזה, מי שצריך לזכות.

אפרת תבור שני: כרגע הנושא הזה הוקפא על-ידי המשרד.

אפרת תבור שני: אני בטוחה שישקלו את זה בשנית.

ינון אזולאי: זה מה שסוכם בוועדת כספים.

ינון אזולאי: זה מה שהובן.

אפרת תבור שני: אוכל לבדוק את העניין.

דניאל פדון: לגבי הביצוע, הנתונים שיש לי פה על המחשב, אז מתוך ה-100 בוצעו עד כה כ-62 מיליון ₪.

דניאל פדון: יש עוד כ-20 מיליון ₪, הארכת הבקשות הקיימות, שהן בבדיקות.

ינון אזולאי: זוכר מתי זה היה, פעם אחרונה שהם הגישו?

ינון אזולאי: אני אומר לך – מדברים על חצי שנה.

ינון אזולאי: בדיקות כאלה ועמותות שנפגעו בקורונה, אנחנו מדברים בסדר גודל של כשנה וחצי, עד שיבדקו ועד שיגישו אנחנו שנה וחצי בבדיקה שלכם על מספר עמותות של 20 מיליון סך הכול של חצי שנה.

ינון אזולאי: אני חושב שזה מוגזם, והשאלה מתי אתם יכולים לסיים עם זה ולתת לנו פה תאריך שאתם מסיימים עם הנוהל הזה.

אלכס קושניר: מי מבצע את הבדיקות?

ינון אזולאי: משרד האוצר.

אפרת תבור שני: להבנתי כל מי שהגיש – קיבל.

אפרת תבור שני: היתרה שנוצרה זה בגין- - -

אלכס קושניר: אבל הוא אומר שיש עוד 20 מיליון בדיקה.

אפרת תבור שני: זה אתה אומר שהיו אמורים אולי לעשות סבב שני.

ינון אזולאי: הוא אומר שנמצאים כ-20 מיליון ₪ בבדיקה, של עמותות שהגישו ונמצאים בבדיקה.

דניאל פדון: אגף תקציבים לא חל על הבדיקות האלה.

דניאל פדון: זה אגף החשב הכללי.

דניאל פדון: ככל שיש צורך- - -

אלכס קושניר: אני מבקש תשובה לגבי זה – מה הסטטוס של אותם מיליון שקל, כמה מומש, כמה נמצא בבדיקה, מה היתרה ומה מתכוונים לעשות.

ינון אזולאי: אדוני היושב-ראש, כשאתה אומר שנשאר 20 מיליון ₪, אנחנו יודעים פחות או יותר שהעמותות שהגישו – זה הסכום.

ינון אזולאי: כלומר רק לומר להם כן או לא.

דניאל פדון: כמו שציינתי, ניתן תשובה בקרוב.

אלכס קושניר: נקבל תשובה מאגף החשב הכללי.

ינון אזולאי: התייעצות סיעתית לפני הצבעה.

אלכס קושניר: ב-11:39 הצבעה.

אלכס קושניר: אני מחדש את הישיבה.

דניאל פדון: מתוך 100 מיליון ₪ חולקו כ-60 מיליון.

דניאל פדון: 40 נוספים צפויים להיות מחולקים עד תום השנה או בתחילת שנה הבאה.

אלכס קושניר: בסדר.

אלכס קושניר: 05001.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב הבקשה אושרה.

אלכס קושניר: הבקשה אושרה.

אלכס קושניר: פנייה 04001

אלכס קושניר: פנייה 04001.

אורעם שיימס: לשאלה הראשונה, לגבי התקציב של סגן השר אביר קארה, סגן השר אביר קארה והשר אלי אבידר – אנחנו לא קובעים את האחריות שלהם, תחומי האחריות.

אורעם שיימס: לגבי התקציב, התקציב שלהם בשנת 22' עבור אלי אבידר יש 2 מיליון שקלים, עבור אביר אביר קארה יש 5 מיליון שקלים.

ינון אזולאי: שר 2 מיליון?

ינון אזולאי: סגן שר – 5 מיליון?

ינון אזולאי: מה הפערים האלה?

ינון אזולאי: אלי אבידר יודע את זה?

ינון אזולאי: עכשיו הוא בזבז אותם בדובאי.

ינון אזולאי: באמת.

ינון אזולאי: 2 מיליון מול 5 מיליון?

ינון אזולאי: למה זה הולך?

ינון אזולאי: מה אתה עושה עם 5 מיליון?

ינון אזולאי: מה עושים עם 2 מיליון?

ינון אזולאי: תן לי את הפירוט של מה שעושים עם זה.

אורעם שיימס: הפעילות עבור השר וגם עבור סגן שר זה עבור תפעול שוטף של המשרד, חשמל, מים, ארנונה, הוצאות אבטחה, הוצאות נסיעות לחו"ל ותקציב פעילות של סגן השר.

אלכס קושניר: כמה תקציב פעילות?

ינון אזולאי: של סגן השר, מתוך הפעילות.

אורעם שיימס: אני לא יודע לומר.

אורעם שיימס: מוגשת תוכנית עבודה עבור 22'.

ינון אזולאי: הוא יושב במשרד בנפרד?

אורעם שיימס: במשרד ראש הממשלה.

ינון אזולאי: כל לשכה שם כמה היא שווה מבחינת ארנונה?

ינון אזולאי: אני רוצה להבין.

אורעם שיימס: יש חלוקה.

ינון אזולאי: יכול להיות שה-5 מיליון, כי הוא יושב במקום יותר אסטרטגי.

אורעם שיימס: לא.

אורעם שיימס: במשרד ראש הממשלה.

אורעם שיימס: סגן השר אביר קארה – יש לו התקשרויות עם יועצים הרגולטורי, יש להם מגוון יועצים בתחומי רגולציה, הפחתת רגולציה והמהפכה הכלכלית- - -

משה גפני: אתה יכול לדבר אתנו בעברית?

משה גפני: אז תגיד לי בבקשה מה עושה סגן השר קארה.

אורעם שיימס: מתקשר עם יועצים.

משה גפני: למה הוא צריך את זה?

אורעם שיימס: יועץ רגולציה וכלכלה, יועץ תקשרת חיצוני.

ינון אזולאי: כלומר לעצמו?

אורעם שיימס: רפורמות נגד- - - הרגולטורי על המגזר העסקי ורפורמות כלכליות.

ינון אזולאי: מה הסכום?

אורעם שיימס: אין לי סכום.

אורעם שיימס: לא הוגשו סכומים עדיין.

אורעם שיימס: זה עודפי תקציב 22'.

ינון אזולאי: אדוני היושב-ראש, יכול להיות שיעבירו אותו, אבל עם ישראל צריך לדעת את סגני השרים שלו, השרים שלו.

ינון אזולאי: כל אחד מאתנו וגם הם קמים בבוקר לראות איך מרצים את עם ישראל, איך יוצאים לעבוד למען עם ישראל.

ינון אזולאי: לא סתם פניתי ושאלתי על תחומי האחריות.

ינון אזולאי: אנשים שאלו אותי.

ינון אזולאי: זה השאלות היחידות שמצליחות להביך אותי – מה תחומי האחריות של סגן השר אביר קארה – אני מובך כששואלים אותי את זה.

ינון אזולאי: אני לא יודע לענות.

ינון אזולאי: גם אלי אבידר.

ינון אזולאי: זה לא תחומי אחריות שלך, לכן אני לא שואל על זה – אני מקבל.

ינון אזולאי: אני עבדתי במשרד ממשלתי כיועץ שר.

ינון אזולאי: אני יודע לשר יש מספר יועצים, יש פול של 90,000 ומשהו לחלוקת המשכורת כל חודש, ולסגן שר יש פחות.

ינון אזולאי: פה הפכתם את היוצרות – לקחתם את השר, הפכתם אותו ל-2 מיליון, ואביר קארה ל-5 מיליון.

ינון אזולאי: לא אכנס איתך, אם אלי אבידר שומע את זה עכשיו, אבל תן לי הסבר, למה השר 2 מיליון, ואני מתבייש לדבר על סכומים כאלה למשרד ממשלתי.

ינון אזולאי: לא הגיוני.

משה גפני: בעקבות השאלה של חבר הכנסת אזולאי, אני רוצה לדעת האם נעשה הסכם קואליציוני שהיה צריך לדווח עליו לכנסת, שבעקבות ההסכם הקואליציוני מקבל סגן השר תקציב כזה עם כל המילים המפוצצות שנאמרו כאן.

אלכס קושניר: כל ההסכמים הקואליציוניים הוצגו.

ינון אזולאי: אתה מבין ש-2 מיליון מול 5 מיליון של שר וסגן שר זה לא מובן.

ינון אזולאי: אם לך מובן, אדוני היושב-ראש – תעביר.

ינון אזולאי: שר 2 מיליון?

ינון אזולאי: פי שניים וחצי?

ינון אזולאי: יודע מה?

ינון אזולאי: שיא כל השיאים.

ינון אזולאי: אלא אם כן תגיד שהיה עניין, אלי אבידר לעשות לו את המוות – אני לא מתערב.

ינון אזולאי: זה דברים פנימיים של הממשלה.

ינון אזולאי: אבל תן לי הסבר.

אלכס קושניר: פעם אחת תסבירו, מה קורה בתקציב של אחד ומה קורה בתקציב של השני.

אורעם שיימס: התקציבים הם עבור תקציבי תפעול ועבור תקציבי פעילות.

אורעם שיימס: כשאנחנו קיבלנו את חלוקת התקציב עבור סגן השר אביר קארה יש בפניי ההתקשרויות שאמור לבצע אותם – יועץ תקשורת חיצוני, יועץ רגולציה וכלכלה חיצוני.

ינון אזולאי: הוא רקל א יודע את הסכומים.

אורעם שיימס: נכון, זה 22'.

אלכס קושניר: זה עוד לא קרה.

ינון אזולאי: אז איך הוא יודע מה הוא צריך?

ינון אזולאי: יש לו סכומים.

ינון אזולאי: לפי זה הוא מגיש את התוכנית שלו.

ינון אזולאי: הוא אומר שזה הדברים שאמורים לקרות.

ינון אזולאי: הוא יודע כמה צריך לקרות.

ינון אזולאי: כשאתה מכין תקציב אתה אומר: אני שם 100,000 שקל עבור זה – אני שואל, התקציב עבור יועץ אסטרטגי, יועץ כלכלה שם 100,000 שקל.

ינון אזולאי: אתה מדבר במיליונים?

אורעם שיימס: מיליונים.

אורעם שיימס: אחרי שכל- - - של המשרד יירדו, התקציב שיישאר יחולק בתעדוף של המשרד.

ינון אזולאי: ואלי אבידר?

אורעם שיימס: אותו דבר.

אורעם שיימס: ניתוח התקציב שלו אין לי.

ינון אזולאי: קיבלת חצי תשובה.

ינון אזולאי: בוא נחכה עוד קצת.

ינון אזולאי: שיביא לנו את אלי אבידר.

אלכס קושניר: יאמר לך אותו דבר.

ינון אזולאי: שיורידו לאביר קארה ל-2 מיליון.

אלכס קושניר: מבחינת ייעוד הכסף אתה יודע.

אלכס קושניר: מבחינת חלוקה של הכסף נדע ב-22'.

אלכס קושניר: אם אתה עושה את זה בקלות, תעביר.

אלכס קושניר: אני לא אצביע בעד.

אלכס קושניר: קשה לי.

אלכס קושניר: 04001 – הצבעה.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב הבקשה אושרה.

אלכס קושניר: הבקשה אושרה.

משה גפני: הם לא נתנו לי תשובה לגבי הגיור.

אורעם שיימס: הכספים האלה הגיעו מכספים קואליציוניים בפטור ממכרז עם צוהר.

אורעם שיימס: בית הדין הרבני, הוא מקבל- - -

משה גפני: הסכם קואליציוני בין מי למי?

אורעם שיימס: זה כספים קואליציוניים שהגיעו למערך הגיור ב-2020.

אורעם שיימס: בירור יהדות.

משה גפני: של איזו מפלגה?

אלכס קושניר: 2020, זה שלכם.

אורעם שיימס: לא בדקתי את השאלה הזאת.

אורעם שיימס: צוהר - פטור ממכרז.

משה גפני: קודם כל איזה מפלגה?

אורעם שיימס: לא יודע.

אורעם שיימס: אבדוק.

אורעם שיימס: לא נשאלתי על זה.

משה גפני: לי זה חשוב לדעת, אדוני היושב-ראש.

משה גפני: אתה מדבר על עודפים.

ינון אזולאי: ההסכם הקואליציוני זה של 21', אם איני טועה.

ינון אזולאי: לא של 2020 כי אז התעקשו שאין הסכמים קואליציוניים.

אורעם שיימס: עלות הפרויקט היא 2 מיליון שקלים, זה מיזם משותף – מיליון שקל מגיע מתוך מערך הגיור.

אורעם שיימס: לשאלתך חבר הכנסת גפני, לצוהר יש הידע והיכולת לעשות בירורים בכל העולם, ובתי הדין הרבני מקבלים את התשובות מצוהר.

משה גפני: זה פטור ממכרז – אין מישהו שיודע חוץ מהם?

אורעם שיימס: כן.

משה גפני: לבד אני מכיר.

אורעם שיימס: היחידה המקצועית היא שלא מכירים.

משה גפני: זאת תשובה מתחמקת על גבול הפלילי.

משה גפני: מה זה פטור ממכרז?

משה גפני: אנחנו לא יודעים שיש הרבה מאוד אנשים שמבינים בגיור?

משה גפני: רק צוהר מבינים בגיור?

משה גפני: רגע, הוא לוחש לך משהו.

אלכס קושניר: זה משהו אחר, בירור.

אלכס קושניר: אתה מכיר את פרויקט שורשים יותר טוב ממני.

אלכס קושניר: אני בטוח.

משה גפני: יש כל כך הרבה גורמים שעוסקים בכך.

משה גפני: הסכם קואליציוני עם מי?

אלכס קושניר: אני מבקש להשלים את התשובה הזאת בכתב.

ינון אזולאי: בתי הדין הרבניים לא יודעים לעשות בירור יהדות?

אורעם שיימס: בית הדין הרבני מבקש ומקבל את הבירור של צוהר בלבד.

ינון אזולאי: למה שלא נכפה על בתי הדין הרבניים – תוסיפו להם תקציב, תאמין לי, הם יעשו גם את זה.

אלכס קושניר: אני מבקש תשובה לנושא הזה בכתב.

משה גפני: היועץ המשפטי אישר את הכסף הקואליציוני הזה?

משה גפני: פה כשהיה עולה נושא של כסף קואליציוני, היה מתערב בעניין.

אלכס קושניר: אני מבקש תשובה על כמה נושאים – למה פטור ממכרז?

אלכס קושניר: במסגרת איזה הסכמים קואליציוניים הדבר הזה אושר, והסכמים בין איזה מפלגה.

ינון אזולאי: ולמה בתי הדין רבניים לא יכולים לעשות את זה.

אלכס קושניר: זה במסגרת למה פטור ממכרז.

אלכס קושניר: הם בטח הוגדרו כספק יחיד – יש הוכחה למה.

אלכס קושניר: בוא נראה את ההוכחה.

אורעם שיימס: זה מיזם משותף.

ינון אזולאי: הם באו למדינה עם הצעה.

משה גפני: מה זה מיזם משותף?

אלכס קושניר: מבקש את כל התשובות האלה בכתב לוועדה.

אלכס קושניר: הודעה 05002

אלכס קושניר: הודעה 05002, רשות המיסים, בבקשה.

יובל צפריר: הפנייה התקציבית נועדה להעברת עודפים משנת 2020 ל-2021 בסך 268,468 אלפי ₪ לתוכנית מס' 055203, רשות המיסים, ראשי.

יובל צפריר: התוכנית משמשת- - -

אלכס קושניר: איפה איבדתם 10,000 שקל?

אלכס קושניר: למעלה כתוב 9 ולמטה – 8.

יובל צפריר: זה 9.

יובל צפריר: טעות.

יובל צפריר: דיווחנו את זה.

יובל צפריר: התוכנית משמשת לפעילות השוטפת של הרשות.

יובל צפריר: זה כולל את עלויות כוח האדם, מס הכנסה, יחידת הטכנולוגיה שע"מ והמכס.

יובל צפריר: העודפים נוצרים – אחת, בגלל הוצאות שוטפות חוצות שנים.

יובל צפריר: התקשרויות שמתחילות באמצע השנה ונמשכות מעבר לשנה הנוכחית.

יובל צפריר: השוטפות הן בגין מבנה, שמירה, תחזוקה, דואר, פרסום וכדומה.

יובל צפריר: שע"מ זו יחידת הטכנולוגיה עבור התחזוקה, התוכנה והחומרה שלה ועבור כוח האדם שפועל ביחידה.

משה גפני: יש לכם פה הוצאות שכר – תפעול, ארנונה, חשמל.

משה גפני: אתם מחזיקים הרבה כסף ברשות המיסים שלא מחזירים לאנשים?

אלכס קושניר: על זה יש לנו דיון ביום רביעי.

אלכס קושניר: רשות המיסים, תעדכני אותנו בבקשה בקצרה לגבי מערכת שע"מ – היתה תקלה.

אלכס קושניר: תוקנה?

שרלי אביבי: התקלה בשע"מ שהיתה טופלה.

שרלי אביבי: מקווה מאוד שלא תחזור על עצמה.

אלכס קושניר: אתם עושים פעולות לוודא שזה לא חוזר?

שרלי אביבי: אנחנו עושים פעולות – אל"ף, עושים תחקיר לברר למה זה קרה, ועושים פעולות כדי לוודא שהדברים לא יישנו.

ינון אזולאי: אני מבקש לדעת, ברשות המיסים, בקורונה הרבה דיברנו על כוח אדם, שחסר כוח אדם.

ינון אזולאי: פה אנו רואים מענה.

ינון אזולאי: בקורונה היה חסר לכם, ואולי עכשיו שוב.

ינון אזולאי: כמה כסף מפה אתם צריכים עבור כוח אדם בעודפים, והאם זה כולל – יש לכם מיקור חוץ?

משה גפני: אני מגיש רביזיה.

אלכס קושניר: על 04001 הוגשה רביזיה.

ינון אזולאי: בתקופת הקורונה היה חסר כוח אדם ברשות המיסים.

ינון אזולאי: האם אתם פה בעודפים יש לכם מכוח אדם עודפים או התקציב של כוח אדם?

ינון אזולאי: אם כן, מה התקציב ומה אתם עושים כדי שלא יחסר כוח האדם שכל הזמן נמצא?

ינון אזולאי: אנחנו יודעים שקורסים ואנחנו מעריכים את העבודה של רשות המיסים במיוחד בתקופת קורונה שעבדו ללא לאות, עם כל הביקורת שיש, ויש, אבל אתם רואים פה גם עודף מכוח אדם?

שרלי אביבי: בתקופת הקורונה לאור המגבלות שהוטלו על רשות המיסים, כפי שהוטלו על כל המדינה, גם רשות המיסים היתה נתונה תחת המגבלות האלה.

שרלי אביבי: יחד עם זאת, הסטנו מתוך מצבת כוח האדם שלנו אנשים מתפקידים שונים ועברו לעבוד לטובת מענקי הקורונה כדי לתת שירות ותמיכה, שיהיו מיצוי זכות מלא לכל אלה שנדרשים לקבל מענקי קורונה.

שרלי אביבי: בנוסף, גייסנו במיקור חוץ חלק מהצוות שאנחנו לאט-לאט מפרישים אותו חזרה בהתאם לתנאים והדרישות של מענקי הקורונה, ושם הסטנו כמות מאוד נכבדת של מתכנתים כדי שיצליחו להקים בזמנים שנקבעו על-ידי הממשלה את המערכות התומכות במענקי הקורונה, היתה הסטת עובדים.

שרלי אביבי: היה גיוס מאוד מינורי.

ינון אזולאי: כמה כסף היה למיקור חוץ?

ינון אזולאי: כמה השתמשתם למיקור חוץ?

שרלי אביבי: חלק מאוד קטן.

שרלי אביבי: אם איני טועה, 4 או 5 מיליון.

ינון אזולאי: בדרך כלל במשך השנה אין לכם מיקור חוץ?

ינון אזולאי: אני מדבר בכלל.

שרלי אביבי: מצבת כוח האדם של רשות המיסים בנויה מתקני כוח אדם של עובדי מדינה ונותני שירותים שהם מיקור חוץ.

שרלי אביבי: כל הכוח שלנו בנוי רובו מעובדי מדינה וגם מנותני שירותים שזה מיקור חוץ.

שרלי אביבי: מיקור החוץ בשע"מ עומד על קרוב לשליש.

ינון אזולאי: זה המון.

יובל צפריר: כך נהוג ביחידות IT בממשלה בכלל סוג המקצוע.

יובל צפריר: צריך להבדיל בין עובדי רשות המיסים ליחידת IP.

יובל צפריר: עובדי רשות המיסים – ולא תראה אותם פה בפניית עודפים - זה שכר.

יובל צפריר: זה לא מה שדיברתי על כוח אדם.

יובל צפריר: כוח אדם דיברתי על חברות כוח אדם שנותנות שירות לשע"מ.

אלכס קושניר: תודה רבה.

אלכס קושניר: פנייה 05002 – מי בעד?

אלכס קושניר: מי נגד?

אלכס קושניר: הצבעה בעד – רוב הבקשה אושרה.

אלכס קושניר: הבקשה אושרה.

אלכס קושניר: פנייה 06001

אלכס קושניר: 06001.

אלכס קושניר: משרד הפנים.

ידידיה גרינוולד: הפנייה נועדה להעברת עודפים בסך 100 מיליון ו-88- - -

משה גפני: מה נזכרתם פתאום בשעון קיץ?

ידידיה גרינוולד: אני רפרנט פנים באגף פנים באוצר.

ידידיה גרינוולד: פנייה על סך 100,088 אלפי ש"ח לפי החלוקה של תוכנית 062001 שזה - - - פעולות המשרד כ-62 מיליון שקלים.

ידידיה גרינוולד: העודפים הם בעיקר בגלל התקשרויות חוצות שנה בתחומי היערכות לחירום, פרויקטים במערכות מידע, תפעול ואבטחה, תוכנית 062101 בחירות מוניציפליות ובחירות כלליות, יש עודפים- - -

משה גפני: עכשיו אתם מביאים עודפים על הבחירות המוניציפליות?

משה גפני: מה זה?

ידידיה גרינוולד: לא בכל הרשויות מתקיימות הבחירות באותה שנה.

ידידיה גרינוולד: למשל, גם בשנה האחרונה היו בחירות.

ידידיה גרינוולד: גם בבחירות הכלליות חלק מהכסף מועבר דרך משרד הפנים.

ידידיה גרינוולד: יש תקצוב על דברים מסוימים.

משה גפני: בחירות לכנסת, מה אתם בעניין?

ליאת פרוינד שפרן: בבחירות לכנסת יש לנו מגוון תפקידים – רישום אוכלוסין, הפצת הודעות לבוחר, עוד דברים.

ליאת פרוינד שפרן: זה מגיע עכשיו כי זה עודפים שנוצרו בשנת 2020.

משה גפני: ומה הבחירות המוניציפליות שהיו לפני למעלה משנתיים?

אלכס קושניר: רק לפני חודשיים נבחר ראש עיר חדש באילת.

משה גפני: על זה ההוצאות?

ליאת פרוינד שפרן: בחירות מוניציפליות מיוחדות מתקיימות כל שנה.

ינון אזולאי: לגבי תוכנית 062201 ו002, העדות הלא יהודיות – אני רואה שהוצאות תפעול כולל התקשרויות שבגינן וכו' - במה?

ידידיה גרינוולד: עיקר העודפים, ה-12 מיליון, הן פיתוח מבני דת.

ידידיה גרינוולד: תקציבי פיתוח בדרך כלל יש בהם עודפים.

ינון אזולאי: כי לא מנצלים אותם, ומעבירים אותם לשנה אחרת.

ינון אזולאי: אתה מדבר גם על בתי עלמין?

ידידיה גרינוולד: כן.

ינון אזולאי: בתי עלמין – השיפוץ שלהם – יש לכם תקציב של קול קורא שכל שנה יוצא לבתי העלמין הלא יהודיים?

ליאת פרוינד שפרן: כן, חוץ מהשנתיים האחרונות.

ינון אזולאי: למה לא יצא?

ליאת פרוינד שפרן: בגלל ההמשכי.

ינון אזולאי: רק ל-22'?

ליאת פרוינד שפרן: כן, לבתי עלמין יוצא בערך 6 מיליון.

ינון אזולאי: שזה קמצוץ.

ינון אזולאי: שיפוץ של בתי עלמין – בלא יהודי זה קמצוץ.

ינון אזולאי: כשנגיע ליהודי - אני לא יודע אם שם יש שיפוץ של בתי עלמין, זה קטסטרופה שלמה שם מה שהולך.

ינון אזולאי: רואים הריסות כל פעם.

אלכס קושניר: איך נקבע הסכום של 6 מיליון?

אלכס קושניר: כמה הוצאה בשנים האחרונות?

ליאת פרוינד שפרן: בשנים האחרונות היו כ-7 מיליון כל שנה.

ליאת פרוינד שפרן: זה נקבע גם בהתאם לתקציב בסיס שיש.

ינון אזולאי: האם אתם בודקים כמה צריכים לבתי עלמין, גם חדשים את מדברת?

ליאת פרוינד שפרן: הצורך עולה בהרבה.

ליאת פרוינד שפרן: זה גם חדשים וגם ישנים.

אימאן ח'טיב יאסין: נוצרים, דרוזים?

ליאת פרוינד שפרן: זה התקציב שקיים בבסיס.

ליאת פרוינד שפרן: זה לא כולל החלטות ממשלה, אם יהיו, לתמיכות שוטפות בנושא.

אלכס קושניר: זה גם בשנים עברו היה לכם בבסיס.

אלכס קושניר: כמה באמת הוצאתם?

אלכס קושניר: האם היו תוספות תקציב?

ליאת פרוינד שפרן: לא.

ליאת פרוינד שפרן: 7 מיליון מדי שנה.

ינון אזולאי: למשל במועצות דתיות, יש חברת קדישא, ושם זה נושא אחר.

אימאן ח'טיב יאסין: פה זה עמותות.

ינון אזולאי: אין להם במקביל מועצות דתיות שיש תחתיהן בתי עלמין?

ינון אזולאי: מי מתחזק את בתי העלמין של העדות הלא יהודיות בתוך הרשויות?

ינון אזולאי: למשל בחיפה בית העלמין הנוצרי.

אימאן ח'טיב יאסין: הרוב עושים את זה בהתנדבות.

ינון אזולאי: מי מתחזק?

ינון אזולאי: העירייה?

ליאת פרוינד שפרן: עד כמה שידוע לי – הרשות המקומית.

אלכס קושניר: זו סוגיה שמעניין לבדוק אותה.

אלכס קושניר: נראה מה המשמעויות של זה.

ידידיה גרינוולד: במסגרת החלטה 550 של פיתוח כלכלי חברתי בחברה הערבית הוקצו עוד 30 מיליון לבתי עלמין וגם בהחלטה שעברה אתמול לפיתוח הישובים הדרוזים, גם עוד 24 מיליון.

אלכס קושניר: מעבר לאוכלוסייה הערבית והדרוזית – יש סתם אוכלוסייה לא יהודית בישראל.

אלכס קושניר: השאלה אם גם לזה יש קשר וצורך.

אלכס קושניר: מבקש לקבל על זה תשובה יותר מפורטת מכם בכתב.

אימאן ח'טיב יאסין: הדבר הזה צריך לקבל טיפול בסיסי במשרד הפנים, במיוחד אחרי שנת הקורונה, דובר שצריך שבכל בית עלמין יהיה חדר לרחיצת המתים.

אימאן ח'טיב יאסין: אין.

אימאן ח'טיב יאסין: זה לא קיים.

אימאן ח'טיב יאסין: לכן צריך לעשות את זה.

אלכס קושניר: יש סכומים ייעודיים שהוקצו בהחלטות ממשלה, אנחנו מבקשים לקבל פירוט על זה בכתב, ואם נראה שהפירוט לא מספיק, נקיים דיון בוועדה.

מאיר יצחק הלוי: צריך לעגן את זה כדי שזה לא יהיה מחווה של ראש רשות.

אלכס קושניר: ברור.

אלכס קושניר: יש החלטת ממשלה.

אלכס קושניר: נראה מה זה אומר.

אלכס קושניר: משרד הפנים, 06001.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב הבקשה אושרה.

אלכס קושניר: הבקשה אושרה.

אלכס קושניר: פנייה 07001

אלכס קושניר: פנייה 07001, המשרד לביטחון פנים.

אביה פרון: הפנייה נועדה להעביר סכום של 527 מיליון ו-163,000 שקלים לסעיף 07, המשרד לביטחון פנים.

אביה פרון: הסעיף מאגד בתוכו הן את מטה המשרד והן את גופי ביטחון הפנים – את משטרת ישראל, את שירות בתי הסוהר ואת רשות הכבאות.

אביה פרון: העודפים מתחלקים שהמטה של המשרד זה 85 מיליון שקלים – רובו הולך לרשות לביטחון קהילתי, הפרויקטים שם.

אביה פרון: רשות כבאות והצלה – 130 מיליון שקלים, שירות בתי הסוהר – 130 מיליון שקלים, ומשטרת ישראל כ-185 מיליון שקלים.

ינון אזולאי: בתוך המשרד אתם מעבירים – זה העודפים?

אביה פרון: נכון.

ינון אזולאי: ביקשנו בפעם שעברה שהיתם פה, לגבי שירות בתי הסוהר, אדוני היושב-ראש, שאלנו לגבי האסירים, כל הנושא של הטלפונים, ביקשנו לדעת את התמחור, וגם בקנטינות, מה התמחור.

ינון אזולאי: כשהיה פה סגן השר לביטחון הפנים.

ינון אזולאי: לא קיבלנו תשובה בעניין.

ינון אזולאי: הבטחתם תשובות.

ינון אזולאי: אני לא קיבלתי תשובה.

ינון אזולאי: אם הוועדה קיבלה - אשמח.

אלכס קושניר: בבקשה, שירות בתי הסוהר.

ינון אזולאי: פעם קודמת ביקשנו לדעת, מה עלות שיחת אסיר כשמתקשר מבית הכלא, וביקשנו לדעת מה המחירים של המוצרים שמוכרים בבתי הסוהר – קנטינות, משחת שיניים, חטיף, כל דבר אחר.

ינון אזולאי: הבטיחו שישלחו תשובה.

ינון אזולאי: לא קיבלתי.

מנשה רמזרקר: שלום, אני מחטיבת התכנון.

מנשה רמזרקר: לאחרונה עשינו סקר לאור המון תלונות שעשינו לגבי מחירי השוק החופשי מול הקנטינה.

מנשה רמזרקר: הסקר הראה שהמחירים שלנו טיפה יותר זולים.

מנשה רמזרקר: אין לי פה הסקר.

מנשה רמזרקר: אני יכול לשלוח לך.

מנשה רמזרקר: בדקנו מוצרים.

אלכס קושניר: מה לגבי שיחות טלפון?

מנשה רמזרקר: אין לי את זה מפורט.

אלכס קושניר: אנחנו נצביע על הסעיף הזה, ונגיש עליו רביזיה עד שנקבל תשובה.

אימאן ח'טיב יאסין: בסעיף הזה, קשור גם לגבי תוכניות שיקומיות בתוך בתי הסוהר – האם יש ייעוד בסעיף הזה?

אימאן ח'טיב יאסין: אני מדברת על עודפים.

מנשה רמזרקר: חלק מהעודפים הם כנגד תוכניות שביצענו בנובמבר ובדצמבר גם בעולם החינוך והשיקום של האסירים.

מנשה רמזרקר: אנחנו משלמים את הכסף הזה בשנה עוקבת על חודש נובמבר-דצמבר.

מנשה רמזרקר: חלק מהתקציב הוא גם עבור פעילות חינוך.

אימאן ח'טיב יאסין: נוכל לראות מה התוכניות?

אימאן ח'טיב יאסין: כי מגיעות אליי הרבה בקשות ותלונות לגבי מה שקורה עם האסירים הערביים בתוך בתי הסוהר שאין מספיק תוכניות וגם לא בערבית, שיקומיות.

מנשה רמזרקר: אין לי פה התוכנית המפורטת, אבל חלק מהתקציב הוא למימון הפעילות בעולם החינוך.

אלכס קושניר: תשלחו לנו תוכנית לוועדה.

ינון אזולאי: לגבי הכבאות, אנחנו יודעים שהציוד – ראינו כתבות ועלו פה תלונות בפעם שעברה על הציוד המיושן.

ינון אזולאי: האם לקראת 22' אתם הולכים לעשות דרמטי בכל הנושא של מטוסי הכיבוי שאמרו שיביאו מלבד המטוס היחיד שיש, או כל הנושא של ההצטיידות החדשה של מערך הכיבוי?

ינון אזולאי: יש שם הרבה דברים מיושנים.

ינון אזולאי: שאלה שנייה – הרי יש סיפור של נושא הזקנים שהגיע עד בית המשפט והיתה פסיקה.

ינון אזולאי: האם אתם ערוכים לרכוש מסכות שיהיו טובות גם לבעלי זקנים כמו שיש בשאר מדינות העולם כדוגמת ארצות הברית, שיוכלו גם בעלי זקנים להשתתף במערך הכיבוי ולא יצטרכו לגלח את זקנם?

ענבל איפרגן: שלום, אני מהכבאות.

ענבל איפרגן: לגבי ציוד מיושן – מהקמת הרשות הארצית אנו עובדים על ציודים.

ענבל איפרגן: כל הזמן אנחנו מתגברים.

ענבל איפרגן: זה גם חלק מהעודפים.

ענבל איפרגן: חליפות, מנ"פים, כל הציוד חדשני ובטיחותי יותר לכבאים.

ענבל איפרגן: זה מבחינת ציוד.

ענבל איפרגן: אנו מתקדמים, אך יש תקציב מוגבל.

ענבל איפרגן: אנחנו עושים מה שניתן במסגרת התקציב.

ינון אזולאי: אתם מרגישים שאתם מקבלים בחלוקה צודקת או מרגישים חוסר גדול?

ענבל איפרגן: יש דברים שיש לנו חוסרים כמו רכבי מיגון, רכבים מתיישנים.

ענבל איפרגן: הסל מוגבל לצערי, אבל מה שאפשר לעשות, אנחנו נותנים סדר עדיפויות, לפי שנים, מה שיש צורך.

ינון אזולאי: כל מטוסי הכיבוי – יש לכם משהו ברכז בקרוב?

ענבל איפרגן: לא ידוע לי.

אביה פרון: בשנת 22' תוקצבו בין 15 ל-20 מיליון שקל – אוכל לבדוק את המספר המדויק – לרכש רכבי כיבוי חדשים.

ינון אזולאי: כמה רכבים זה?

אביה פרון: יש רצון לתחלופה של 40, אם איני טועה.

ענבל איפרגן: יש רכבים שהם כמיליון, ויש מיליון וחצי, רכבי כיבוי.

אלכס קושניר: את אומרת מיליון או מיליון ו-500, ואתה אומר 20 מיליון שקל הקצבה, 40 רכבים.

אלכס קושניר: לא מסתדר.

אביה פרון: יש רצון למתווה ותוכנית עבודה של 40 לכיבוי.

אלכס קושניר: תוך כמה זמן?

אביה פרון: אני לא יודע לומר.

ענבל איפרגן: זה לא מיידי.

אלכס קושניר: כמה רכבי כיבוי יש בשירות הכבאות?

ענבל איפרגן: לא זוכרת מספר מדויק.

ענבל איפרגן: אוכל לבדוק.

ינון אזולאי: היתה לא מזמן שריפה בדרך לירושלים, כמעט הגיעה עד עין כרם, וראינו חוסר של כוח אדם, ראינו את הכבאים שעשו עבודת קודש.

ינון אזולאי: שאפו.

ינון אזולאי: וקרסו.

ינון אזולאי: ראינו כבאים שקרסו שם.

ינון אזולאי: אנחנו מדברים פה על העודפים, על העברות.

ינון אזולאי: אני לא רואה שינוי דרמטי מבינת כוח אדם.

ינון אזולאי: גם כוח אדם מגיע לכבאים האלה.

ינון אזולאי: יש להם משפחות.

ינון אזולאי: אני לא מדבר על כאלה שצריכים טיפולים.

ינון אזולאי: אבל להגדיל את כוח האדם ואת ההיצע - לא צריך לגייס ממקומות אחרים כשאתה יודע שיש לך מקומות מועדים, לקחת מטוס, ולא צריך להביא ממקומות אחרים.

ינון אזולאי: שנהיה ערוכים מספיק.

ינון אזולאי: השאלה אם אין לכם במשרד לביטחון פנים סדרי עדיפויות לשים גם את הדבר הזה.

ינון אזולאי: כשמדברים על משרד הביטחון – כולנו זועקים – שם לא נוגעים, שם סותמים את הפה.

ינון אזולאי: גם במשרד לביטחון הפנים, כשאומרים: עושים עכשיו טיפול בחברה הערבית, וזה טוב, והקציבו לשם - ככה צריך לעבוד.

ינון אזולאי: צריך להביא עוד כסף לרשות הכבאות בשביל כוח אדם, לרכבים חדשים, לציוד חדש, מטוס.

ינון אזולאי: כל שנה מביאים את זה וכל שנה – שנים קודמות – אותו ציוד מיושן.

ינון אזולאי: אראה לכם את זה מפרוטוקולים של ועדת הפנים אחורה כשאבי מורי ז"ל יושב-ראש ועדת הפנים – אותו סיפור גם לגבי בתי הסוהר וגם בנושא הזה.

ינון אזולאי: השאלה מה עושים.

ינון אזולאי: זה שיש לכם עודפים מזה – זה הבושה הכי גדולה.

ינון אזולאי: היה צריך ששם יהיה 0 ולראות איך מגייסים לשנה הבאה.

אביה פרון: נמצא פה נציג המשרד לגבי סדרי עדיפויות בתוך המשרד.

אביה פרון: שוב אציין – בשנת 21' הכבאות, לצורך גם שכר וגם לטובת רכש, קיבלה כ-80 מיליון שקלים עוד השנה.

אביה פרון: בשנה הבאה יש מעל 50 מיליון שקלים בנושא הרכש והקנייות.

אביה פרון: בתחום השכר, בתחום כוח אדם יש תוספת של כ-100 תקנים של לוחמים לרשות הכיבוי וההצלה.

ינון אזולאי: לעומת כמה שיוצאים?

אביה פרון: מעבר לזה אפילו ברשות לכבאות עושים עכשיו תוכניות פרישה, שגם זה תוקצב, כדי שדור ותיק יוכל לצאת.

ינון אזולאי: אדרבא, מבורך, להגדיל.

ינון אזולאי: רק לגבי המסכות עם הזקנים – האם יש לכם תוכנית להביא גם לבעלי זקנים, יש גם מתנדבים בשירות האזרחי או מתגייסים בנושא של שירותי הכבאות.

ינון אזולאי: יש שם בעלי זקנים.

ינון אזולאי: יודעים שלא יכולים לקצץ את הזקן שלהם.

ינון אזולאי: האם יש לכם מענה גם כספית, גם לקלוט את האנשים האלה?

ינון אזולאי: ובעלי זקנים זה לאו דווקא מהציבור החרדי אלא בכלל.

ינון אזולאי: אנחנו רוצים לתת להם מענה כדי שיוכלו להשתלב גם בכבאות.

ינון אזולאי: יש לכם מענה לזה?

ענבל איפרגן: זה אגף בטיחות אצלנו.

ענבל איפרגן: לגבי מסכות עם זקנים – זה בתי משפט.

ינון אזולאי: בית המשפט אמר:

ינון אזולאי: אם אין לכם מענה – זה מה שצריך להיות.

ינון אזולאי: אני שואל אם אתם נערכים למענה.

ינון אזולאי: אני לא רוצה לשים אותך במקום של בית המשפט אלא במקום המקצועי.

ינון אזולאי: יש מענה בשאר המדינות.

ינון אזולאי: השאלה אם אנחנו יודעים להביא למדינת ישראל את המענה הזה לבעלי זקנים.

ענבל איפרגן: אני מבחינה תקציבית, ואם תהיה מסכה כזאת וזה ייתן מענה, אין לי ספק שזה יתוקצב כמו כל ציוד אחר.

ענבל איפרגן: ללא ספק.

משה גפני: מה זה 6 אלפי ₪?

משה גפני: תחבורה ציבורית, שי לחגים.

משה גפני: זה עודפים?

משה גפני: שי לחגים?

משה גפני: נופש מבצעים לממשלתי?

מנשה רמזרקר: זה 6,000 שקל נשארה הזמנה פנויה בשכר שלנו בסוגיה של משאבים.

אלכס קושניר: זה 6,000 שקל.

אלכס קושניר: 07001 – מי בעד?

אלכס קושניר: מי נגד?

אלכס קושניר: הצבעה בעד – רוב הבקשה אושרה.

אלכס קושניר: הבקשה אושרה.

אלכס קושניר: יש רביזיה.

אלכס קושניר: אני מבקש תשובות לגבי מחירי קנטינה ומחירי שיחות הטלפון לוועדת הכספים.

ינון אזולאי: אני מצטרף לרביזיה.

אלכס קושניר: ככל שהבקשה תמולא, הרביזיה תוסר.

אלכס קושניר: אנחנו נחזור לבוקר, למשרד הבריאות, כי זו העברה תקציבית שחשוב לאשר אותה.

אלכס קושניר: משרד הבריאות, בבקשה.

אדוה קליין: מספר השלמות מהבוקר, גם בהיבט של בתי החולים הציבוריים וגם לגבי רשיונות ומכשירים.

אדוה קליין: התייחסות לבתי החולים הציבוריים – שולמו עד כה 818 מיליון שקלים.

אדוה קליין: נותר לתשלום 102 מיליון שקלים, שזה השלמה ל-960.

משה גפני: מתי ישלמו את ה-102 האלה?

אדוה קליין: ישולם עד 9 בדצמבר 96 מיליון שקלים.

אדוה קליין: עד 16 בדצמבר יושלמו עוד 46 מיליון שקלים.

אדוה קליין: בזה אנו מסיימים את ההתחייבות לגבי הסיכום התקציבי על סך 960 מיליון שקלים.

ינון אזולאי: למה אתם לא יכולים להעביר ב-9 גם את של ה-16?

ינון אזולאי: אמרת שהיום מעבירים להם את הכסף הראשוני.

אדוה קליין: זה הנתונים כרגע.

אדוה קליין: ביקשתם את ההשלמה.

ינון אזולאי: את אומרת שהיום אין העברה אלא יש 142 מיליון שיעבירו ב-9 ועוד?

אדוה קליין: עד 9 בדצמבר 96 מיליון שקלים ועד 16 בדצמבר 46 מיליון שקלים.

ינון אזולאי: יש אפשרות שהכול יהיה ב-9?

אדוה קליין: זה כרגע מותנה גם באיסוף נתונים וגם בוועדות תמיכות.

ינון אזולאי: כלומר זה לא בעיה שעדיין לא יצא קול קורא לנוהל תמיכות, שלא יצא נוהל תמיכות.

ינון אזולאי: הכול נמצא, הכול יודעים.

ינון אזולאי: ב-16 בדצמבר אתם מגישים את הסופי.

ינון אזולאי: גמרתם איתם את השנה עם כל ה-960 מיליון ש"ח.

אדוה קליין: נכון.

אדוה קליין: לגבי המכשירים והרשיונות, באופן כללי, הנושאים נדונו בוועדת הבריאות.

אדוה קליין: העברנו התייחסות מפורטת ב-24 באוקטובר בכתב וגם יצא על-ידי רשת חטיבת הרפואה לכל אחד מבתי החולים.

אדוה קליין: לגבי צנתורי מוח, ההגבלה במספר מרכזי השבץ של המוחי – אנחנו רוצים לא לגרום נזק בשל היעדרות מיומנויות.

אדוה קליין: יש כרגע עניין של הכשרה ומיומנות.

אדוה קליין: יש כרגע 30 רופאים בארץ שמוכשרים לזה.

אדוה קליין: חשוב לעשות הבדל, לא כל אירוע של שבץ מסתיים בצנתור מוחי.

אדוה קליין: כרגע יש ההגבלה הזאת שזה בעיקר בגלל היעדר מיומנויות.

ינון אזולאי: אבל יש להם המצנתר.

ינון אזולאי: יש להם המכשיר.

ינון אזולאי: צריך את האישור שלכם.

אדוה קליין: זה תלוי במקרים.

אדוה קליין: לא כל אירוע של שבץ מסתיים בצנתור.

ינון אזולאי: תנו להם את האישור.

ינון אזולאי: הם לא סתם יפעילו את המכשיר הזה.

אדוה קליין: כרגע קיימת תוכנית לאומית שכוללת גם הקמה של יחידות לשבץ מוחי בכל בתי החולים, יחידות שיש בהן גם רופאים נוירולוגים.

אדוה קליין: אבל אנחנו מתכננים עיבוי של המרכזים לשבץ מוחי.

משה גפני: ינון, התשובה היא שלילית.

משה גפני: מכירים את זה.

משה גפני: משרד האוצר לא מסכים לאשר עוד כאלה.

אלכס קושניר: אני מבין שהנושא הזה נדון בוועדת הבריאות.

אלכס קושניר: שם דנים בו.

ינון אזולאי: והבטיחו לאופיר כץ תשובות.

ינון אזולאי: הוא לא קיבל, לכן הוא ביקש ממני.

ינון אזולאי: הסיפור הוא שהיה דבר כזה בבית חולים שהיה צריך את האישור לגבי הצנתור.

ינון אזולאי: זה חתימה.

ינון אזולאי: כל המכשור הרפואי נמצא בתקנות העם הישנות שפעם אחת צריך לעשות סדר אחת ולתמיד.

ינון אזולאי: הנושא שאת אומרת שיש תוכנית לכל בתי החולים – אל תחכו לכל בתי החולים.

ינון אזולאי: יש נהריה, דה וינצ'י שעדיין לא קיבל את האישור שלו, יש לכם בית חולים ברזילי שיש להם המכשיר – תתקדמו עם מה שיש.

ינון אזולאי: זה עולה להם הרבה כסף להפעיל את זה סתם.

ינון אזולאי: תנו את האישורים.

ינון אזולאי: הם ילדים מספיק גדולים להחליט מתי להפעיל את זה ומתי לא.

אדוה קליין: כאמור הנושא נדון בוועדת הבריאות.

משה גפני: אדוני היושב-ראש, אין דבר כזה.

משה גפני: אל תגיד את זה אפילו.

משה גפני: תאמר שאנחנו לא מסכימים לזה.

משה גפני: אין דבר כזה שוועדת הכספים דוחה דברים, אומרת שיש ועדה אחרת.

משה גפני: הם מבקשים מאתנו כסף - אנחנו מבקשים שהם יאשרו את זה.

אלכס קושניר: אבל אתה יודע בדיוק כמוני שאנחנו מדברים על העברה מתוך קופסת קורונה, לא קשורה לתקציב 21' ו-22'.

אלכס קושניר: יש לנו עודפים של משרד הבריאות, ויש העברות תקציביות של משרד הבריאות.

אלכס קושניר: אנחנו נוכל לשאול אותם את השאלות הרלוונטיות ולקבל תשובות.

אלכס קושניר: היא עוד לא ענתה את התשובה על דה וינצ'י ועל הצנתור - תנו לה לסיים.

אדוה קליין: מעבר לזה, היום אמור להתקיים דיון אצל המנכ"ל גם לעניין רשיונות וגם לעניין מכשירים יחד עם משרד האוצר.

אדוה קליין: שוב - כלל התשובות יועברו גם לוועדה וגם לבתי החולים.

אדוה קליין: זה באופן כללי.

אדוה קליין: לגבי דה וינצ'י, המשרדים פועלים למענה בנושא.

אדוה קליין: שר הבריאות פועל בימים האלה לגבש תקנות להגדלת היחס של מספר המכשירים לנפש, שזה כן ייתן מענה באופן כללי.

משה גפני: אדוני היושב-ראש, התשובה היא שלילית.

משה גפני: אני מכיר את ועדת הכספים.

משה גפני: היא צריכה גם לדון בדברים האלה.

משה גפני: אתם באים לפה לבקש כסף.

משה גפני: אתם צריכים לדעת שאתם צריכים גם לשלם, הכוונה במה שהעלה חבר הכנסת אזולאי.

משה גפני: זה פיקוח נפש.

משה גפני: אותו דבר כמו עם ה-MRI ועם דברים אחרים.

משה גפני: היום זה נכנס למסלול.

משה גפני: כשליצמן היה שר הבריאות אישרו את ה-MRI בעוד הרבה מקומות, גם בפריפריה.

משה גפני: זה לא בסדר שאתם לא מאשרים את זה.

משה גפני: לא לאשר ולשלוח את זה לוועדת הבריאות זה לשלוח את זה לוועדה שאין לה כוח.

משה גפני: כאן יש כוח.

משה גפני: אני הייתי יותר מתעקש על זה.

משה גפני: אדוני היושב-ראש, אצביע בעד ההעברה הזאת.

משה גפני: אני חושב שזו העברה של פיקוח נפש.

משה גפני: אבל אני לפני שנה היה אותו דבר.

משה גפני: היו בעיות קשות של הקורונה.

משה גפני: לא היו עוד חיסונים, וכולנו פחדנו מקבלי ההחלטות, מה הולך לקרות.

משה גפני: ואז היתה התקפה נגד הממשלה הקודמת, שהכול פוליטי ועושים סגרים ואיכונים של הפלאפונים.

משה גפני: קץ הדמוקרטיה- - -

אלכס קושניר: איך זה קשור?

משה גפני: כל הדברים האלה נאמרו.

משה גפני: הכול נאמר, עם כל מיני דברים שפוגעים בכלכלה.

משה גפני: היום ב"ה יש חיסונים, יש התמודדות.

משה גפני: הממשלה הזאת עושה הגבלות והתקשורת שותקת.

משה גפני: פשוט.

משה גפני: מדינה שמאבדת את הצפון.

משה גפני: אני מחכה ליום שיעלה יאיר לפיד כאן – אני כבר לא מדבר על אחרים – שיבקש סליחה.

משה גפני: על מה אמרת פוליטי, שאני נתתי יד להחלטות הממשלה שצריך לעשות פעולות, אחרת אנחנו לא יודעים לאן היינו מגיעים?

משה גפני: עכשיו באים עם הקורונה.

משה גפני: לגבי האיכונים – האופוזיציה כולנו נצביע בעד האיכונים.

משה גפני: לא כי אנו חושבים שזה משוש חיינו.

משה גפני: זה היה בעבר, ואנחנו חושבים שיש לעשות כן גם היום, ובתנאי אחד – שהקואליציה תדע להביא את כולם.

משה גפני: אם הקואליציה תביא את כולם – אנחנו האופוזיציה נצביע בעד.

אלכס קושניר: תודה.

ינון אזולאי: לגבי האישורים, אם אפשר לבקש שעד שתבוא ההעברה הבאה שיבינו שצריכים להביא את האישורים של בתי החולים.

ינון אזולאי: זה רק אישור.

אלכס קושניר: אני מעדיף לנצח את זה בצורה שונה.

אלכס קושניר: אני לא נכנס לשיקולים רפואיים ולשיקולי כוח אדם ומומחיות.

אלכס קושניר: את זה נאשר, נצביע עכשיו.

אלכס קושניר: יש להם הודעה תקציבית, 24003.

אלכס קושניר: נגיע לזה איכשהו בשבוע הבא.

אלכס קושניר: עד אז את אומרת לי ששר הבריאות אמור לגבש את התקנות להגדלת היחס במספר מכשירים לנפש בנושא של מכשיר דה וינצ'י - אנחנו רוצים לדעת, וגם אותה תוכנית לאומית שאתם דנים בה – נשמח בוועדה לקבל את הפירוט של התוכנית.

אלכס קושניר: יש תוכנית, זה אומר שיש לה פירוט.

אלכס קושניר: אני לא רוצה שתעשו לי הרצאה של עשר שעות אבל לעדכן את הוועדה איפה הדברים עומדים.

אלכס קושניר: אני מצביע על הפנייה, 2 עד 4 של משרד הבריאות.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב גדול הבקשה אושרה.

אלכס קושניר: הבקשה התקציבית אושרה.

אלכס קושניר: תודה רבה, הישיבה נעולה.